Jenesis 10 | Baebol Long Intenet | Niu Wol Translesen\nLis blong ol nesen (1-32)\nOlgeta we oli kamaot biaen long Jafet (2-5)\nOlgeta we oli kamaot biaen long Ham (6-20)\nNimrod i agensem Jehova (8-12)\nOlgeta we oli kamaot biaen long Sem (21-31)\n10 Hemia stori blong Sem,+ Ham, mo Jafet we oli ol boe blong Noa. Afta long Bigfala Wota, oli gat ol boe blong olgeta.+ 2 Ol boe blong Jafet, i gat Goma,+ Magog,+ Madae, Javan, Tubal,+ Mesek,+ mo Tiras.+ 3 Ol boe blong Goma, i gat Askenas,+ Rifat, mo Togama.+ 4 Ol boe blong Javan, i gat Elisaha,+ Tasis,+ Kitim,+ mo Dodanim. 5 Olgeta ya oli ol bubu blong ol man we oli go stap long ol defdefren aelan,* folem ol lanwis blong olgeta, mo ol famle blong olgeta, mo nesen blong olgeta. 6 Ol boe blong Ham, i gat Kus, Misraem,+ Put,+ mo Kenan.+ 7 Ol boe blong Kus, i gat Siba,+ Havila, Sabtaha, Rahama,+ mo Sabteka. Mo ol boe blong Rahama, i gat Seba mo Dedan. 8 Kus i kam papa blong Nimrod. Mo Nimrod i faswan strong man long wol ya. 9 Hem i kam wan strong man blong hanting mo hem i agensem Jehova. Hemia nao from wanem ol man oli stap talem long narafala se: “Yu yu olsem Nimrod, strong man ya blong kilim ol animol mo we i agensem Jehova.” 10 Ol faswan taon we hem i rul long olgeta, hemia Babel,+ Erek,+ Akad, mo Kalnei, we oli stap long ples ya Sina.+ 11 Biaen hem i go long Asiria+ mo i wokem taon ya Nineve,+ Rehobotiri, Kalaha, 12 mo Resen we i stap bitwin Nineve mo Kalaha: Hemia nao taon we i bigwan we i bigwan.* 13 Misraem i kam papa blong Ludim,+ Anamim, Lehabim, Naftuim,+ 14 Patrusim,+ Kasluhim+ we ol man Filistia oli kamaot long hem, mo Kaftorim.*+ 15 Kenan i kam papa blong Saedon+ we i fasbon blong hem, mo Het,+ 16 mo tu hem i kam papa blong ol man Jebus,+ wetem ol man Amoro,+ ol man Gigas, 17 ol man Hivi,+ ol man Aki, ol man Sini, 18 ol man Avad,+ ol man Jemari, mo ol man Hamat.+ Biaen ol laen blong Kenan oli go stap long ol defdefren ples. 19 Taswe ples blong ol laen blong Kenan i stat long Saedon i go kasem Gerara+ we i stap klosap long Gasa,+ mo i go kasem Sodom, Gomora,+ Admaha, mo Jeboeim+ we i stap klosap long Lasa. 20 Hemia ol boe blong Ham, wetem famle blong olgeta, lanwis blong olgeta, ples we oli stap long hem, mo nesen blong olgeta. 21 Sem tu i gat ol pikinini. Hem i bubu blong ol boe blong Eba+ mo hem i smol brata blong Jafet.* 22 Ol boe blong Sem, i gat Elam,+ Asuru,+ Apaksad,+ Lud, mo Aram.+ 23 Mo ol boe blong Aram, i gat Uj, Hul, Geta, mo Mas. 24 Apaksad i kam papa blong Sela, mo Sela+ i kam papa blong Eba. 25 Eba i gat tu boe. Wan nem blong hem Peleg,*+ from we long taem blong hem wol* i seraot. Mo nem blong brata blong hem Joktan.+ 26 Joktan i kam papa blong Almodad, Selef, Hajamavet, Jera,+ 27 Hadoram, Usal, Diklaha, 28 Obal, Abimael, Seba, 29 Ofiri,+ Havila, mo Jobab. Hemia nao ol boe blong Joktan. 30 Ples we oli stap long hem i stat long Mesaha i go kasem Sefa, we i stap long rijen blong ol hil long Is. 31 Hemia ol boe blong Sem wetem ol famle blong olgeta, lanwis blong olgeta, ples blong olgeta, mo nesen blong olgeta.+ 32 Hemia ol famle blong ol boe blong Noa wetem laen blong olgeta, mo nesen blong olgeta. Ol nesen oli kamaot biaen long olgeta ya, mo oli go stap olbaot long wol afta long Bigfala Wota.+\n^ NT: “ol ples klosap long solwota.”\n^ MNT: “Olgeta ya oli mekemap wan taon we i bigwan we i bigwan.”\n^ Maet ol nem ya oli minim ol laen no ol man we oli kamaot biaen long Misraem.\n^ NT: “brata blong Jafet, we i fasbon long hem.” MNT: “mo hem i fasbon brata blong Jafet.”\n^ Hemia i minim “Seraot.”\n^ NT: “ol man long wol.”


1 Mo nao, i bin hapen se, taem we king Benjamin i bin toktok olsem ia nao long ol pipol blong hem, hem i bin sendem ol man i go long medel blong olgeta, blong faenemaot long ol pipol blong hem sapos oli bin bilivim ol toktok we hem i bin talemaot long olgeta.\n2 Mo olgeta evriwan i bin singaot wetem wan voes, i talem se: Yes, mifala i bin bilivim evri toktok we yu bin talemaot long mifala; mo tu, mifala i save se ol toktok ia oli stret gud mo oli tru, from Spirit blong Lod we i gat Ol Paoa, we i bin mekem wan bigfala jenis long mifala, o insaed long ol hat blong mifala, mekem se mifala i nomo wantem blong mekem nogud fasin, be blong gohed blong mekem gudfala fasin oltaem.\n3 Mo mifala, mifala bakegen, tu, tru long gudfala fasin blong God we i no gat en, mo ol fasin blong soemaot samting blong Spirit blong hem, i gat ol bigfala save long ol samting we bae i kam; mo sapos hem i bin gat nid, mifala i save talemaot profesi long evri samting.\n4 Mo hem i fet we mifala i bin gat long ol samting we king blong mifala i bin talemaot long mifala we i bin mekem mifala i kam long bigfala save ia, hemia nao i mekem se mifala i glad wetem wan bigfala glad.\n5 Mo mifala i glad blong mekem wan kavenan wetem God blong mifala blong mekem wok we hem i wantem, mo blong obei long ol komanmen blong hem, long evri samting we bae hem i askem mifala, long evri dei blong mifala we i stap, blong mifala i no putum long mifala bakegen wan harem nogud we i no gat en, olsem we enjel i bin talemaot, we bae mifala i no dring long kap blong kros blong God.\n6 Mo nao, hemia ol toktok we king Benjamin i bin wantem blong harem long olgeta; mo taswe hem i bin talem long olgeta se: Yufala i bin talemaot ol toktok we mi bin wantem; mo kavenan we yufala i bin mekem, i wan stret kavenan.\n7 Mo nao, from kavenan ia we yufala i bin mekem, bae oli singaotem yufala ol pikinini blong Kraes, ol boe blong hem, mo ol gel blong hem; from luk, long dei ia, hem i bin bonem yufala long saed blong spirit; from yufala i talem se ol hat blong yufala i bin jenis tru long fet long nem blong hem; taswe, yufala i bon long hem mo bin kam ol boe blong hem mo ol gel blong hem.\n8 Mo long nem ia yufala i kam fri, mo i no gat wan narafala nem we i save mekem yufala i fri tru long hem. Fasin blong sevem man i no save kam tru long wan narafala nem; taswe, mi wantem se yufala i tekem long yufala nem blong Kraes, yufala evriwan we i bin mekem kavenan ia wetem God se bae yufala i obei kasem en blong ol laef blong yufala.\n9 Mo bae i kam blong hapen se eni man we i mekem samting ia, bae i gat wan ples blong hem long raet han blong God, from bae hem i save nem ia we bae oli yusum blong singaotem hem; from bae oli singaotem hem long nem blong Kraes.\n10 Mo nao bae i hapen se, eni man we bae i no tekem long hem nem blong Kraes, oli mas singaotem hem long sam narafala nem; taswe, hem i faenem hem long lef han blong God.\n11 Mo mi wantem se yufala i tingbaot tu, se hemia nem we mi bin talem se bae mi givim long yufala we bae oli no save tekemaot, be tru long brekem loa nomo; taswe, meksua se yufala i no brekem loa, blong mekem se nem ia i no lus long ol hat blong yufala.\n12 Mi talem long yufala se mi wantem se yufala i tingbaot blong holem nem ia mo raetem oltaem long ol hat blong yufala, blong mekem se oli no faenem yufala long lef han blong God, be blong yufala i harem mo save voes we bae i singaotem yufala, mo tu, nem we bae hem i singaotem yufala wetem.\n13 From olsem wanem nao wan man i save wan masta we hem i no bin wok blong hem, mo we i wan man we hem i no save mo i longwe long ol tingting mo ol plan blong hat blong hem?\n14 Mo bakegen, bae wan man i tekem wan dongki blong wan man we i stap raonabaot long hem, mo kipim hem? Mi talem long yufala, No; bae hem i no save letem se dongki ia i kakae wetem ol grup blong ol anamol blong hem, be bae i ronemaot hem, mo sakemaot hem. Mi talem long yufala, se hemia i samting we bae i hapen long yufala sapos yufala i no save nem we bae oli singaotem yufala wetem.\n15 Taswe, mi wantem se yufala i stanap strong mo no muvmuv, mekem plante gudfala wok oltaem, blong mekem se Kraes, Lod God we i gat Ol Paoa, i save holem taet yufala blong hem, blong hem i save karem yufala i go long heven, blong yufala i save kasem fasin blong sevem man mo laef we i no save finis, tru long waes tingting, mo paoa, mo jastis, mo sore blong hem we i bin mekem evri samting, long heven mo long wol, we i God antap long evri samting. Amen.


Infomesen Sekuriti Archives - Get Safe Online Vanuatu\nHem i impoten blong manejem hu i gat akses long wanen infomesen we oganaesen blong yu i holem. Hemia i minim se yu mas fisikali alaom mo restriktem akses long ol kaen infomesen, mo yu mas gat tu abiliti blong monitorem hu i stap...\nOganaesen blong yu i sud gat wan proses we i stap blong manejem mo ripotem ol ivent o ol jen blong ol ivent we oli setelem konfidensialiti, integriti, o ol infomesen we oli stap....\nLong eni pat blong bisnesk hem i no posibol blong yu sef long ol risk sapos yu no save se oli olsem wanem. From hemia, blong gat wan infomesen sekuriti strateji, yu mas pripea blong karemaot wan infomesen risk asesmen blong...\nData Los Privensen\nWan ki pat long IT stratiji blong yu hem i blong yu stopem ol data blong yu blong oli no lus mo oli no go long ol rong man.......mo hemia i sud pat long ol evri dei haos kiping blong yu. Ol konsekwens blong ol ivent ia hem i...\nSapos ol narafala man o ol narafala oganaesesen oli save aksesem ol konfidensel data mo komunikesen (eksampol ol imel) we oli nogat otoriti blong luk olgeta, bae konsekwens blong hem i nogud olgeta mo i save kosem damej olsem...\nInfomesen we i stap long kompiuta blong yu oli no save riplesem. Mekem bakap oltaem long ol data blong yu blong mekem sua se yu gat moa long wan kopi. ...


?Mi Mas Save Wanem Long Fasin Blong Rep?\nEvri yia, i gat plante milian man oli repem ol woman, sipos no oli kilim olgeta from seks. Mo fasin ya, i hapen plante long ol yangfala.\nAnet i sek se wan man i holem hem mo i sakem hem i godaon long graon. Hem i talem se: “Mi traehad blong stopem hem, be nogat. Mi traem blong singaot, be hem i blokem maot blong mi. Mi pusum hem, mi kikim hem, mi faetem hem, mo long taem ya nao mi harem naef i fas long mi. Afta mi no moa save wokbaot.”\nSipos yu yu Anet, ?bambae yu mekem wanem?\nYu mas rere oltaem, speseli taem yu aot long haos long naet. Trabol i save hapen eni taem nomo. Baebol i talem se: ‘I no nambawan man blong resis nomo we i stap win, mo i no waes man nomo we i stap kasem gudfala laef, from we samting we yumi no tingbaot i save hapen eni taem nomo.’—Prija 9:11.\nSam yangfala olsem Anet, oli kasem trabol we narafala i mekem long olgeta we oli no tingbaot. Sam narafala, maet memba blong famle blong olgeta nomo i mekem fasin olsem long olgeta.\nI NO FOL BLONG YU\nAnet i stap harem nogud yet from trabol we i hapen long hem. Hem i talem se: “Evri naet mi stap tingbaot samting we i hapen long mi. Mi stap tingbaot sipos mi bin kikim hem strong moa, ating bae hem i lego mi. Be mi fraet tumas from we hem i stikim mi wetem naef. Mi no moa save mekem wan samting, be mi harem se mi sud mekem wan samting.”\nNatali tu i stap harem nogud yet, from trabol we hem i kasem. Hem i talem se: “Mi no sud trastem mi wan tumas. Papa mo mama tufala i putum wan rul se, taem mi mo sista blong mi, mitufala i go pleplei afsaed long haos, oltaem mitufala i mas stap tugeta, be mi mi no lesin. Mi harem olsem se mi nao mi givim janis long man we i stap klosap long mifala, blong i spolem mi. Samting we i hapen i mekem famle blong mi i harem nogud bigwan mo mi harem se mi nao mi stamba blong trabol ya. Mo oltaem mi stap harem nogud from trabol ya.”\nSipos yu kasem sem trabol olsem Anet mo Natali, i gud yu tingbaot se i no fol blong yu. Sam man oli talem se fasin ya blong repem narafala, i no wan bigfala trabol. Oli talem se, fasin ya i nomol long ol boe, mo oli talem se samtaem ol gel nao oli pulum ol boe blong mekem fasin ya. Sipos yu yu wan we narafala i bin repem yu, i gud yu tingbaot se, hemia i no fol blong yu.\nI isi blong ridim tok ya, “i no fol blong yu,” be i had blong akseptem. Samfala we narafala i repem olgeta, oli kipim ol nogud filing we oli gat, mo samting ya i spolem laef blong olgeta. ?Be hu bambae i safa moa, yu no man we i repem yu? I stap long yu nomo blong jusum, folem nekis haf we i stap.\nTOKBAOT LONG NARAFALA\nBaebol i tokbaot stori blong Job we hem i wari tumas from trabol we hem i kasem. Hem i talem se: “Mi stap harem nogud tumas. Plis yu lesin long tok blong mi.” (Job 10:1) Maet yu save harem gud sipos yu mekem olsem Job. Yu toktok wetem wan man we yu trastem hem mo yu save se bambae hem i givhan long yu blong no tingting tumas long trabol we yu kasem, mo blong yu save harem gud bakegen.\nMaet ol filing blong yu oli hevi tumas blong yu karem. ?Olsem wanem sipos yu storian wetem narafala we i save givhan long yu?\nAnet i mekem olsem mo samting ya i givhan long hem. Hem i talem se: “Mi stori wetem wan bes fren blong mi, mo hem i talem se mi mas go storian wetem ol elda long kongregesen. Mi glad tumas se mi folem wanem we hem i talem. Ol elda oli storian wetem mi mo oli talemaot se hemia i no fol blong mi nating.”\nNatali i storian wetem papa mo mama blong hem long saed blong trabol we hem i kasem. Hem i talem se: “Tufala i givhan long mi mo tufala i talem se mi no mas fraet blong tokbaot samting ya long tufala. Mo hemia i mekem se mi glad mo mi no kros long mi wan.”\nMo tu, Natali i harem gud taem hem i prea. Hem i talem se: “Mi glad taem mi toktok wetem God, speseli long taem we mi harem se mi no moa save toktok wetem narafala. Taem mi prea, mi save toktok we mi no fraet nating. Prea i givhan long mi blong gat pis, mo longfala tingting.”\nBambae yu luk se i gat taem blong “sikman i gud bakegen.” (Prija 3:3) Yu mas lukaotgud long bodi mo filing blong yu mo yu mas spel plante. Samting we i impoten moa, hemia blong dipen long Jehova we hem nao i save mekem man i harem gud.—2 Korin 1:3, 4\nSIPOS YU RERE BLONG FREN\nSipos yu yu wan gel, mo boefren blong yu i stap fosem yu blong mekem wan fasin we yu save se i doti, yu mas gat strong tingting mo talem se, “!Yu no mekem olsem!” “!Yu no holem mi!” Yu no mas fraet se bambae yu lusum boefren blong yu. Sipos hem i finis wetem yu from samting we yu talem long hem, hemia i min se hem i no kea long yu. Yu jusum wan man we i save respektem bodi blong yu mo ol tingting blong yu.\nKWESTIN BLONG TINGBAOT TAEM NARAFALA I STAP SWITIM MI\n“Long skul, ol boe oli stap pulum bra blong mi mo oli talem se sipos mi mekem seks wetem olgeta, bambae mi harem gud.”—Koreta.\nYu yu ting se ol boe ya oli\n?Askem hem blong mekem seks?\n“Taem mifala i stap long bas, wan boe i stap toktok krangke long mi mo i stap holem mi. Mi slapemaot han blong hem, mo mi talem se hem i mas gowe long mi. Boe ya i ting se mi mi krangke.”—Kandis.\n?Yu ting se boe ya i mekem wanem long Kandis?\n“Las yia, wan boe i stap talem long mi oltaem se, hem i laekem mi mo i wantem se mitufala i go long wan ples we i no gat man long hem. Oltaem mi talem no long hem. Samtaem hem i stap holholem han blong mi. Mi talem se hem i mas stop, be hem i no wantem. Mo taem mi stap fasem wansaed sus blong mi, hem i kam holem has blong mi.”—Betani.\nLong tingting blong yu, boe ya i:\nStret ansa blong trifala kwestin ya, hemia namba 3.\n?From wanem fasin blong askem seks i defren long fasin blong jikim mo switim narafala?\nFasin blong askem seks i save gohed nomo, nating se narafala i talem no.\nYumi mas lukaotgud long fasin ya, from we hem i save lidim man blong rep mo mekem sam nogud fasin blong fosem ol woman blong mekem seks wetem olgeta.\n?Sipos mi harem nogud from samting we i hapen long mi, bambae mi mekem wanem?\n?Hu ya bigman we mi save tokbaot trabol blong mi long hem?\nWajem video ya, ?Sam Yangfala Oli Talem Wanem?—Doti Fasin We i Pulum Filing Blong Narafala long www.jw.org. (Yu luk long BAEBOL TIJING > OL YANGFALA)


Long ples ia, mi askem yufala blong akseptem we mi no ridim stret toktok blong skripja taem mi tokbaot wanem i bin hapen. Pita i talem long ol fren blong hem: “Ol brata, yumi bin gat 3 gudgudfala yia. I no gat wan long yumi i save tingting se sam manis i pas, yumi bin luk ol merikel mo yumi bin glad tumas. Yumi bin toktok wetem, prea wetem, mo wok wetem Stret Pikinini blong God. Yumi bin wokbaot wetem Hem mo krae wetem He


Olsem Wanem Blong Lavem God Wetem Olgeta Hat Blong Yu | Baebol Tij\nStap Long Laef Ya We Oltaem God i Lavem Yu\n?Lavem God i minim wanem?\n?Yu yu mas mekem wanem blong stap long laef ya we oltaem God i lavem yu?\n?Jehova bambae i givim wanem blesing long olgeta we oli stap long laef ya we oltaem God i lavem olgeta?\n?Long taem naoia we wol i trabol tumas, bambae yu go haed long Jehova?\n1, 2. ?Weples yumi save faenem sefples blong haed tede?\nTINGBAOT se wan dei yu stap wokbaot long rod nao wantaem nomo win i blo strong. Skae i kam tudak. Laetning mo tanda i faerap, mo bigbigfala ren i foldaon. Naoia yu stat lukaot wan ples blong haed. Yu resis folem rod gogo yu luk wan ples we yu save haed gud long hem. Ples ya i strong gud, ren i no save go insaed, mo yu luk se bambae yu sef insaed long hem. !Ating yu harem gud tumas blong go haed kwiktaem long ples ya!\n2 Yes, ol trabol long wol tede oli olsem strong win, laetning, tanda mo bigbigfala ren. Oli stap kam antap oltaem. Be i gat wan ples i stap we i sef. Long ples ya yumi save haed, blong bambae ol trabol oli no spolem yumi. ?Wanem ples blong haed ya? Ridim wanem Baebol i tijim long saed ya i se: “Bambae mi mi talem long Jehova se: ‘Yu yu olsem wan sef ples, yu yu olsem strongfala haos we man i save go haed long hem. Yu yu God blong mi, mi mi trastem yu.’ ”—Ol Sam 91:2, NW.\n3. ?Olsem wanem yu save mekem se Jehova i kam olsem sefples we yu save go haed long hem?\n3 !Yu traem tingbaot samting ya! Jehova we i Wokem olgeta samting mo we i Haefala Rula blong heven mo wol i save lukaotgud long yu. Hem i save mekem yu yu harem sef from we hem i gat moa paoa i bitim eni man no eni samting we maet i save kam spolem yu. Mo nating sipos smol kil i kasem yu, Jehova i save karemaot soa ya long yu. ?Be, olsem wanem yumi save go haed long Jehova? Yumi mas trastem hem. Mo tu, Baebol i talem se: “Yufala i mas stap long laef ya we oltaem yufala i save se God i stap lavem yufala.” (Jud 21) Yes, yumi mas save oltaem se God i lavem yumi, i min se strong lav i mas joenem yumi oltaem long Papa blong yumi long heven. Taem yu mekem olsem nao bambae yu sua fulwan se hem i sefples we yu yu save go haed long hem. ?Be olsem wanem yu save wokem lav ya we bambae i joenem yu long Jehova?\nLUKSAVE LAV BLONG GOD MO MEKEM SAMTING\n4, 5. ?Wanem sam samting we Jehova i mekem blong soemaot se hem i lavem yumi tumas?\n4 Blong stap long laef ya we oltaem God i lavem yumi, yumi mas luksave olsem wanem Jehova i stap soemaot lav long yumi. Tingbaot sam tijing blong Baebol we yu lanem taem yu bin stadi long buk ya. Jehova i wokem olgeta samting mo hem i givim wol ya long yumi olsem hom blong yumi. Hem i fulumap wol ya wetem wota mo plante kakae, i mekem graon i rij, mo i wokem ol defdefren kaen anamol, mo ol naesfala ples we man i save stap long hem mo harem gud. Jehova i givim Baebol tu, we i talemaot nem blong hem mo ol nambawan fasin blong hem. Antap long hemia, Baebol i soemaot long yumi se Jehova i sanem stret Pikinini blong hem i kamdaon long wol ya. Pikinini ya blong hem, Jisas, i safa mo i ded blong sevem yumi. (Jon 3:16) ?Sakrefaes ya i mekem wanem long yumi? Hem i openem rod blong yumi save gat wan gudfala laef long fiuja.\n5 Be blong yumi kasem gudfala laef ya long fiuja, i gat wan narafala samting bakegen we God i stanemap. Jehova i stanemap wan gavman long heven, hemia Kingdom we Mesaea i rul long hem. I no longtaem, Kingdom ya bambae i karemaot ol trabol long wol ya mo mekem i kam wan paradaes. !Tingbaot samting ya! Bambae yumi save laef long ples we i gat pis mo glad gogo i no save finis. (Ol Sam 37:29) Be bifo long hemia, God i givim ol advaes long yumi blong yumi save gat wan gudfala laef naoia. Mo tu, hem i givim nambawan presen ya long yumi hemia prea, we i mekem se yumi save toktok oltaem wetem hem. Hemia sam long ol samting we Jehova i mekem blong soem se hem i lavem ol man long wol wetem yu tu.\n6. ?Yu yu save mekem wanem from we Jehova i soemaot lav long yu?\n6 Be wan impoten kwestin blong tingbaot nao, hemia se: ?Yu bambae yu mekem wanem from we Jehova i soemaot lav ya long yu? Plante long yumi maet yumi se, “Mi mi mas soem lav long Jehova tu.” ?Hemia filing we yu yu gat long Jehova? Jisas i givim loa ya we i hae moa long ol narafala loa se: “Yu mas lavem Hae God ya we i God blong yu long olgeta hat blong yu, mo long olgeta laef blong yu, mo long olgeta tingting blong yu.” (Matiu 22:37) I gat plante plante samting we i save pulum yu blong lavem Jehova God. Be fasin blong lavem Jehova wetem olgeta hat, laef, mo tingting blong yu i no mas stap olsem wan filing nomo.\n7. ?Lav we yumi gat long God hem i wan filing nomo? Eksplenem.\n7 Baebol i soemaot se lav we yumi gat long God i no jes wan filing nomo. I tru, i impoten blong gat filing ya we yumi lavem Jehova. Be filing ya hem i stat nomo blong trufala lav ya we yumi mas gat long hem. Tingbaot pijatok ya. Sid blong wan frut i impoten from we sid ya nao we bambae i gru i kam wan tri we i karem frut. ?Be sipos wan man i givim wan sid nomo long yu taem yu wantem kakae frut, bambae yu harem gud? !Nogat! Hemia i sem mak long lav we yumi gat long Jehova God. Filing blong lav hemia faswan samting we yumi gat. Be hem i mas gru mo karem frut. Baebol i tijim yumi se: “Sipos yumi lavem God, hemia i min se yumi stap folem ol tok blong hem. Mo ol tok blong hem i no strong tumas blong folem.” (1 Jon 5:3) Yes, taem yumi gat trufala lav long God, lav ya i karem frut long laef blong yumi. Yumi mas soemaot lav ya long ol wok mo fasin blong yumi.—Matiu 7:16-20.\n8, 9. ?Olsem wanem yumi save soemaot lav mo tangkiu long God?\n8 Yumi soem se yumi lavem God taem yumi obei long ol loa blong hem mo yumi mekem laef blong yumi i laenap wetem ol rul blong hem. I no had bitim mak blong mekem olsem. Ol loa blong Jehova oli no strong tumas. Jehova i putum ol loa ya blong oli halpem yumi blong gat wan laef we i gud, i hapi mo i mekem yumi harem gud. (Aesea 48:17, 18) Taem yumi letem Jehova i lidim laef blong yumi, yumi soem long Papa blong yumi se yumi rili gat tangkiu long hem from evri samting we hem i mekem blong yumi. Sore tumas, smol man nomo tede oli soem tangkiu olsem. Yumi no mas kam olsem sam man long taem blong Jisas, we oli no gat tangkiu. Taem Jisas i hilim ten man we oli gat sik ya leprosi, i gat wan man nomo we i kambak blong talem tangkiu long hem. (Luk 17:12-17) I nogud yumi mekem olsem ol naen narafala man ya we oli no talem tangkiu. !Yumi mas mekem olsem hemia we i kambak blong talem tangkiu!\n9 ?Ale, wanem ol loa blong Jehova we yumi mas folem? Yumi tokbaot plante long ol loa ya finis long buk ya. Be i gud yumi tingtingbak long sam long ol loa ya. Fasin blong obei long ol loa blong God i save halpem yumi blong stap long laef ya we oltaem God i lavem yumi.\n10. Talem from wanem i impoten blong tekem save long saed blong Jehova God oltaem.\n10 Taem yu traem save moa se Jehova i olsem wanem, samting ya i save halpem yu blong kam klosap moa long hem. Yumi neva mas stop blong mekem samting ya. Tingbaot sipos yu sidaon afsaed long naet mo ples i kolkol we i kolkol. Ale yu stap wom klosap long wan faea. ?Bambae yu sidaon nomo mo wajem se faea i godaon gogo i ded? Nogat. Bambae yu stap putum wud long hem blong mekem se hem i bigwan mo i hot gud oltaem. !Tru ya, ating laef blong yu i dipen long faea ya se i mas hot gud! Olsem wud ya we i mekem faea i laet, ale save blong yu long saed blong God bambae i mekem we lav blong yu long Jehova i stap strong.—Ol Proveb 2:1-5.\nLav we yu gat long Jehova i olsem wan faea. Yu mas gohed oltaem blong putum wud long hem blong i laet bigwan\n11. ?Ol tijing blong Jisas oli gat paoa olsem wanem long ol man blong hem?\n11 Jisas i wantem we ol man blong hem oli no lusum lav we oli gat long Jehova mo ol sas trutok we oli stap long Tok blong Hem. Lav ya i mas bigwan oltaem olsem wan faea we i laet. Afta we Jisas i laef bakegen long ded, hem i tijim tu disaepol blong hem long sam profet tok we Hibru haf blong Baebol i bin talemaot, mo we oli kamtru long hem. ?Save ya i mekem wanem long tufala? Tufala i talem se: “Man. Taem hem i stap toktok long yumitufala long rod, i stap talemaot ol tok ya blong Baebol, tok blong hem i nambawan, i mekem yumi harem gud tumas.”—Luk 24:32.\n12, 13. (a) ?Lav we bifo ol man oli gat long God mo Baebol i olsem wanem tede? (b) ?Olsem wanem yumi save lukaotgud se lav we yumi gat i no kam kolkol?\n12 Fastaem we yu bin lanem wanem we Baebol i tijim, ating yu harem long hat blong yu se yu glad, yu lavem God moa, mo i olsem we wan faea i laet insaed long yu. Plante man oli harem olsem taem oli lanem save blong God. Be samting we i no isi blong mekem naoia, hemia blong holemtaet lav ya mo mekem hem i gru moa. Yumi no mas folem bigfala tingting we i stap long wol tede. Jisas i bin talem se: “Bighaf blong ol man bambae oli no moa lavem God.” (Matiu 24:12) ?Olsem wanem yu save lukaotgud se lav we yu yu gat long Jehova mo long ol trutok blong Baebol i no kam kolkol?\n13 Yu mas gohed blong tekem save long saed blong Jehova God mo Jisas Kraes. (Jon 17:3) Tingting dip long ol samting we yu lanem long Tok blong God mo askem kwestin ya se: ‘?Samting ya i tijim mi long wanem samting long saed blong Jehova God? ?Olsem wanem samting ya i save halpem mi moa blong lavem Jehova wetem olgeta hat, tingting, mo laef blong mi?’ (1 Timoti 4:15) Fasin ya blong tingting dip bambae i mekem we lav blong yu long Jehova i stap strong oltaem olsem wan faea we i laet.\n14. ?Olsem wanem prea i save halpem yumi blong no lusum lav we yumi gat long Jehova?\n14 Wan narafala rod blong mekem we lav blong yumi long Jehova i stap strong oltaem olsem wan faea we i laet bigwan, hemia blong prea oltaem. (1 Tesalonaeka 5:17) Long Japta 17 blong buk ya, yumi lanem se prea i wan sas presen we God i givim. Fasin fren blong yumi wetem Jehova i save stap gud mo strong taem yumi prea long hem evri dei, sem mak olsem we tu man tufala i save fren oltaem sipos tufala i no haedem samting long tufala, be tufala i toktok oltaem tugeta. I impoten tumas blong no letem ol prea blong yumi oli kam olsem samting we yumi ripitim nomo baehat. Fasin olsem i no gat filing mo ol tok we yumi talem i no gat mining tu. Yumi mas toktok long Jehova olsem we wan pikinini i toktok long papa blong hem we i hem i lavem tumas. I tru, yumi toktok long Jehova wetem respek, be yumi no gat tu fes, yumi tok tru, mo ol tok blong yumi oli kamaot long hat. (Ol Sam 62:8) Stadi wanwan mo prea we i kamaot long hat, hemia tu i impoten haf blong wosip blong yumi, mo tufala samting ya i save halpem yumi blong stap long laef ya we oltaem God i lavem yumi.\nKASEM GLAD LONG WOSIP BLONG YU\n15, 16. ?From wanem i stret blong luk wok blong talemaot Kingdom olsem wan ona mo wan impoten samting?\n15 Stadi Baebol yumi wan mo prea, oli pat blong wosip blong yumi we yumi mekem yumi wan nomo. Be naoia bambae yumi tokbaot wan pat blong wosip we yumi mekem long fes blong ol man. Hemia taem yumi talemaot bilif blong yumi. ?Yu yu serem ol trutok blong Baebol finis wetem narafala man? Sipos yu mekem samting ya finis, yu bin kasem wan bigfala ona. (Luk 1:74) Taem yumi talemaot ol trutok we yumi lanem long saed blong Jehova God, yumi stap joen long impoten wok ya we God i givim long olgeta trufala Kristin. Hemia wok blong talemaot gud nius blong Kingdom blong God.—Matiu 24:14; 28:19, 20.\n16 Aposol Pol i tingbaot wok ya olsem samting we i impoten tumas, hem i se wok ya i wan gudfala samting. (2 Korin 4:7) Beswan wok we yu save mekem hemia wok ya blong tokbaot Jehova God mo ol stamba tingting blong Hem. Yumi mekem wok ya blong wan Masta we i moagud i bitim ol narafala masta, mo wok ya i karem blesing we i moagud i bitim eni narafala samting. !Taem yumi joen long wok ya, yumi stap halpem ol man we hat blong olgeta i stret, blong oli kam klosap long Papa blong yumi long heven, mo blong oli stat wokbaot folem rod ya we bambae i go kasem laef we i no save finis! ?Yu yu save tingbaot wan wok we i gud moa i bitim hemia? Mo tu, taem yumi givim witnes long saed blong Jehova mo Tok blong hem, yumi mekem bilif blong yumi wan mo lav we yumi gat long hem i kam strong moa. Mo Jehova i glad tumas long ol traehad we yumi mekem long saed ya. (Hibrus 6:10) Sipos yu stap bisi oltaem long wok ya, samting ya i save halpem yu blong stap long laef ya we oltaem God i lavem yu.—1 Korin 15:58.\n17. ?From wanem wok blong prij i impoten tumas tede?\n17 I impoten blong tingbaot se i no gat plante taem i stap blong mekem wok blong talemaot Kingdom. Baebol i talem se: “Oltaem yu yu mas strong blong talemaot [tok blong God].” (2 Timoti 4:2) ?From wanem yumi mas strong moa blong talemaot tok ya tede? Baebol i talem se: “Bigfala dei blong Jehova i klosap. Hem i klosap, mo hem i hareap tumas.” (Sefanaea 1:14, NW ) Yes, taem ya we bambae Jehova i spolem fulwan rabis fasin blong wol blong naoia, i stap kam hareap. !Ol man oli mas kasem woning! Oli mas save se naoia i taem blong jusum Jehova olsem Rula blong olgeta. En blong wol ya bambae “i no save let.”—Habakuk 2:3, NW.\n18. ?From wanem yumi mas wosipim Jehova long kampani blong ol narafala trufala Kristin?\n18 Jehova i wantem we yumi wosipim hem long kampani blong ol narafala trufala Kristin. Taswe Baebol i talem se: “I gud yumi stap tingbaot yumi, blong yumi givgivhan long yumi blong mekem yumi strong blong lavem ol man, mo blong mekem ol gudfala fasin. I nogud yumi lego ol miting blong [“kongregesen,” NW ], olsem we sam long yumi oli mekem finis. Oltaem yumi mas toktok gud long yumi blong leftemap tingting blong yumi, from we yumi save se Dei ya we Masta blong yumi bambae i jajem olgeta man long hem, hem i kam klosap finis.” (Hibrus 10:24, 25) Taem yumi hivap wanples wetem ol narafala Kristin long miting, yumi gat nambawan janis blong presem mo wosipim God blong yumi we yumi lavem hem tumas. Mo tu, long ol miting olsem, yumi save lefleftemap tingting blong yumi mo mekem bilif blong yumi i kam strong moa.\n19. ?Yumi save mekem wanem blong leftemap fasin lav insaed long Kristin kongregesen?\n19 Taem yumi joen wetem ol narafala man blong Jehova, yumi mekem lav mo fasin fren bitwin yumi insaed long kongregesen i kam strong moa. I impoten we yumi traem lukluk samting we i gud long saed blong narafala, sem mak olsem we Jehova tu i stap lukluk ol gudfala fasin blong yumi. Yu no mas ting se ol Kristin brata sista blong yu oli save mekem evri samting i stret gud olgeta oltaem. Yu mas tingbaot se sam oli olfala long saed blong spirit mo sam oli niu long trutok, mo yumi evriwan i stap mekem mastik. (Kolosi 3:13) Traem kam gudfren blong ol man we oli rili lavem Jehova. Bambae samting ya i halpem yu blong gru long saed blong spirit. Yes, taem yu wosipim Jehova long kampani blong ol Kristin brata mo sista blong yu samting ya i save halpem yu blong stap long laef ya we oltaem God i lavem yu. ?Olsem wanem Jehova i blesem ol man we oli wosipim hem wetem bilif mo oli traehad blong stap long laef ya we oltaem God i lavem olgeta?\nTRAEHAD BLONG KASEM “LAEF YA WE I PRAPA WAN”\n20, 21. ?Wanem ya “laef ya we i prapa wan,” mo from wanem hem i wan nambawan hop?\n20 Presen we Jehova i givim long ol gudfala man blong hem, hemia laef. ?Be wanem kaen laef ya we Jehova i givim? ?Yu yu ting se yu stap laef naoia? Ating bambae yu talem se yes yu laef ya, from we yu stap pulum win, yu stap kakae mo yu stap dring. Mo, taem ol samting long laef blong yu oli go gud, maet yu talem tu se, “!Man, laef olsem i rili gud tumas!” Be Baebol i soemaot se i no gat wan man long wol ya tede, we i rili laef.\nJehova i wantem we yu kasem “laef ya we i prapa wan.” ?Bambae yu yu traehad blong kasem?\n21 Tok blong God i talem se yumi mas traem “kasem laef ya we i prapa wan.” (1 Timoti 6:19) Ol tok ya oli soemaot se “laef ya we i prapa wan” hem i wan samting we yu save kasem long fiuja. Yes, taem bambae yumi stret gud olgeta, yumi save laef olsem we God i bin wantem fastaem. Taem yumi laef long paradaes long wol ya, bambae bodi blong yumi i strong gud, yumi laef long pis, mo yumi glad. Long taem ya nao bambae yumi rili gat “laef ya we i prapa wan”—hemia laef ya we i no save finis. (1 Timoti 6:12) ?Yu yu glad long nambawan hop ya?\n22. ?Olsem wanem yu save “kasem laef ya we i prapa wan”?\n22 ?Olsem wanem yumi save “kasem laef ya we i prapa wan”? Long semfala japta ya blong Fas Timoti, Pol i talem long ol Kristin se i gud oli ‘mekem ol gudfala wok’ mo oli “kam rij long fasin ya.” (1 Timoti 6:18) Yes, hemia i soemaot klia se laef ya we i prapa wan i dipen bigwan long fasin we yumi mekem folem ol trutok we yumi lanem long Baebol. ?Be yu ting se Pol i stap minim se “laef ya we i prapa wan” hem i olsem wan pei we yumi kasem from gudfala wok we yumi mekem? Nogat. Nambawan fiuja ya i kamaot long “gladhat blong God” nomo. (Rom 5:15) Jehova i glad tumas blong givim laef ya olsem wan presen long ol man we oli mekem wok blong hem wetem strong bilif. Hem i wantem tumas we yu yu kasem “laef ya we i prapa wan.” Olgeta we oli stap long laef ya we oltaem God i lavem olgeta, oli save kasem laef we i no save finis, wan laef we i hapi mo i gat pis long hem.\n23. ?From wanem i impoten blong stap long laef ya we oltaem God i lavem yumi?\n23 I gud we yumi askem se: ‘?Mi mi stap wosipim God long fasin we hem i talem long Baebol?’ Sipos yumi meksua evri dei se ansa blong kwestin ya hem i ‘yes’, ale yumi stap folem stret rod. Yumi save sua se Jehova i ples blong haed blong yumi. Bambae hem i lukaotgud long ol man blong hem long ol trabol taem naoia, gogo kasem en blong wol ya. Yes, bambae Jehova i sevem yumi, mo i tekem yumi, yumi go long niufala wol ya we i klosap nao. !Bambae yumi glad we yumi glad bigwan blong stap long taem ya! !Bambae yumi glad tu se yumi bin jusum blong wokbaot long rod we i stret long ol las dei ya! !Sipos yu jusum rod we i stret naoia, bambae yu save harem gud long “laef ya we i prapa wan,” hemia laef blong olwe we Jehova God i bin wantem man blong kasem!\nYumi soem se lav blong yumi long God i tru taem yumi obei long ol loa blong hem mo yumi mekem laef blong yumi i laenap wetem ol rul blong hem.—1 Jon 5:3.\nStadi long Baebol, prea long Jehova wetem fulhat blong yu, tijim narafala long saed blong Jehova, mo mekem wosip long hem long ol Kristin miting, hemia nao ol samting we bambae oli halpem yu blong stap long laef ya we oltaem God i lavem yu.—Matiu 24:14; 28:19, 20; Jon 17:3; 1 Tesalonaeka 5:17; Hibrus 10:24, 25.\nOlgeta we oli stap long laef ya we oltaem God i lavem olgeta, oli gat hop blong kasem “laef ya we i prapa wan.”—1 Timoti 6:12, 19; Jud 21.\nSerem Serem Stap Long Laef Ya We Oltaem God i Lavem Yu


Filipae 1 | Baebol Long Intenet | Niu Wol Translesen\nLeta i go long Filipae 1:1-30\nPol i talem tangkiu long God; Hem i prea (3-11)\nGud nius i stap goaot moa nating se i gat trabol (12-20)\nMi laef blong folem Kraes, mi ded blong kasem wan gudfala samting from (21-26)\nMekem we fasin blong laef blong yufala evri dei, i stret gud long mak blong gud nius (27-30)\n1 Mi Pol, wetem Timoti we mitufala i slef blong Kraes Jisas, mitufala i raetem leta ya i go long ol tabu man long Filipae+ we oli joen long Kraes Jisas, mo long ol ovasia, mo long ol man blong givhan:+ 2 Mi mi prea se Papa blong yumi God, wetem Masta Jisas Kraes, bambae tufala i kaen long yufala mo tufala i givim pis long yufala. 3 Oltaem, taem mi tingbaot yufala, mi stap talem tangkiu long God from yufala. 4 Evritaem we mi prea strong long hem from yufala evriwan, mi talem tangkiu long hem. Oltaem mi glad blong prea strong long hem from yufala,+ 5 from samting we yufala i mekem blong givhan long gud nius,* stat long dei we yufala i harem, kam kasem naoia. 6 Mi mi save gud se God bambae i givhan long yufala blong finisim gudfala wok ya we hem i statem long medel blong yufala,+ go kasem long dei blong Kraes Jisas.+ 7 I stret nomo we mi mi stap tingbaot yufala evriwan olsem, from we yufala i stap oltaem long hat blong mi. Yes, yufala i sapotem mi taem oli fasem mi long jen long kalabus,+ mo taem mi toktok blong difendem gud nius, mo taem mi yusum loa blong soemaot raet blong mi blong talemaot gud nius ya. Long rod ya, God i kaen tumas long yufala olsem we hem i kaen tumas long mi.+ 8 God i save gud we mi wantem tumas blong luk yufala, from we mi lavem yufala tumas, olsem we Kraes Jisas i lavem yufala. 9 Mo mi mi stap gohed blong prea oltaem se lav blong yufala bambae i kam bigwan we i kam bigwan moa yet,+ mo blong yufala i gat stret save+ mo yufala i naf gud blong luksave ol samting,+ 10 blong bambae yufala i save faenemaot ol samting we oli moa impoten.+ Nao long fasin ya, go kasem we dei blong Kraes i kam, bambae yufala i no gat poen long yufala, mo yufala i no save mekem narafala man i stambol,+ 11 mo blong Jisas Kraes i givhan long yufala, blong yufala i mekem ful laef mo fasin blong yufala i stret,+ blong yufala i save givim glori long God mo presem hem. 12 Ol brata, naoia mi wantem yufala i save se ol samting we oli hapen long mi, oli mekem se gud nius i stap goaot moa. 13 Nao from ol samting ya, olgeta Praetorian Gad* mo ol narafala man long ples ya, oli save finis we mi mi stap long kalabus,+ from we mi mi man blong wok blong Kraes.+ 14 Mo bighaf blong ol brata we oli stap mekem wok blong Masta, oli gat strong tingting from we mi stap long kalabus, mo oli no moa fraet, oli stap mekem tingting blong olgeta i strong moa blong talemaot tok blong God. 15 I tru, sam man oli stap talemaot Kraes from we oli jalus mo oli wantem winim narafala, be ol narafala oli mekem wok ya from we oli gat gudfala tingting. 16 Olgeta ya oli talemaot Kraes from we lav nao i pusum olgeta, mo oli save se God i givim wok ya long mi blong mi blokem ol enemi blong gud nius.+ 17 Be ol narafala ya oli no mekem from gudfala tingting, be oli wantem rao nomo, oli wantem mekem trabol long mi taem mi stap long kalabus. 18 ?Be wanem i kamaot from? Ol man oli stap talemaot Kraes, nating se oli mekem wetem gudfala tingting no nogat, mo samting ya i mekem mi mi glad. Mo bambae mi gohed blong stap glad, 19 from we mi save se ol prea blong yufala mo spirit blong Jisas Kraes we hem i givim long mi,+ bambae oli mekem mi mi fri.+ 20 Samting ya i laenap wetem samting we mi mi wantem tumas, mo mi stap putum tingting blong mi long hem, hemia se bambae i no gat wan samting nating we i save mekem mi mi sem. Be from we mi no fraet blong toktok, mi leftemap nem blong Kraes naoia olsem we mi mekem bifo. Mo bambae mi* leftemap nem blong hem, nomata se mi laef no mi ded.+ 21 Sipos mi laef, mi laef blong folem Kraes,+ mo sipos mi ded, bambae mi kasem wan gudfala samting from.+ 22 Be sipos mi gohed blong laef long bodi ya, bambae mi save mekem plante moa wok blong gudfala frut i kamaot. Be mi no save talemaot samting we bambae mi jusum. 23 I gat tu rod long fes blong mi, mo mi mi no save wanem rod i stret blong mi jusum. Long saed blong mi, mi wantem tumas blong mi kam fri mo mi go stap wetem Kraes,+ mo i tru, hemia i gud moa.+ 24 Be mi mas gohed blong laef long bodi ya, blong mi save givhan long yufala. 25 Mi mi sua long samting ya, taswe mi save se bambae mi no go yet, mo bambae mi gohed blong stap wetem yufala blong mekem yufala i gohed gud, mo yufala i kasem glad we i kamaot from bilif blong yufala. 26 Nao long fasin ya, taem mi kam luk yufala bakegen, bambae yufala i glad we yufala i glad bitim mak, from we yufala i man blong Kraes Jisas. 27 Be yufala i mas mekem* we fasin blong laef blong yufala evri dei, i stret gud long mak blong gud nius blong Kraes.+ Long fasin ya, sipos mi kam long yufala blong luk yufala, no mi stap longwe yet long yufala, bambae mi save harem we yufala i stap stanap strong long wan tingting nomo, long wan sol* nomo,+ mo yufala i stap traehad blong wok olsem wan tim nomo blong mekem ol man oli bilif long gud nius, 28 mo yufala i no fraet nating long ol enemi blong yufala. Ol samting ya nao oli pruvum se olgeta bambae oli lus,+ be yufala, God bambae i sevem yufala.+ 29 Hem bambae i mekem olsem, from we yufala i kasem blesing ya blong bilif long Kraes, be i no hemia nomo, blong yufala i kasem hadtaem tu from hem.+ 30 Naoia, yufala i stap faet long sem faet ya we yufala i luk we mi mi stap faet long hem,+ mo we mi stap faet long hem yet, olsem we yufala i stap harem.\n^ NT: “from we yufala i joen blong mekem se gud nius i go long plante moa ples.”\n^ NT: “bambae bodi blong mi i.”\n^ NT: “mas gohed blong stap olsem ol sitisen.”\n^ NT: “yufala wan.”


Blokem Ol Fasin Ya Taem Yu Mekem Baebol Stadi\nToktok Tumas: Yu no ting se yu wan nomo yu mas toktok. Yu mas askem kwestin tu. Jisas i askem kwestin blong givhan long ol man blong oli kasemsave samting we hem i stap tokbaot. (Mt 17:24-27) Ol kwestin oli mekem se stadi i laef. Mo tu, oli givhan long yu blong yu save bilif blong studen, mo blong yu save sipos hem i kasemsave. (be pej 253 haf 2-3) Afta we yu askem kwestin, yu mas gat longfala tingting mo wet long ansa. Sipos studen i talem ansa we i no stret, yu no talem stret ansa long hem, be yu askem wan narafala kwestin we i lidim hem i go long stret ansa.(be pej 238 haf 1-2) Taem yu tokbaot wan samting we studen i no save yet, yu mas toktok slo blong hem kasemsave long samting ya.—be pej 230 haf 4.\nTokbaot Evri Samting: Yu blokem trap ya blong tokbaot evri smosmol samting. (Jon 16:12) Yu tokbaot nomo ol bigfala tingting we i stap long ol haf. (be pej 226 haf 4 mo pej 227 haf 1) Sipos yu tokbaot evri smosmol samting, yu save mestem bigfala tingting. (be pej 235 haf 3) Taem studen i kasemsave bigfala tingting long wan haf, yu muv i go long narafala haf.\nFinisim Buk Nomo: Mak blong yumi i blong kasem hat blong man, i no blong finisim buk nomo. (Lu 24:32) Tok blong God i gat paoa, taswe yu mas ridim ol stamba vas we i stap long wan haf. (2Ko 10:4; Hib 4:12; be pej 144 haf 1-3) Yu yusum ol pijatok we i isi blong studen i kasemsave. (be pej 245 haf 2-4) Yu tingbaot bilif blong hem mo ol samting we i stap traem hem, mo yu mekem stadi i laenap wetem ol samting ya. Yu askem ol kwestin olsem: “?Wanem tingting blong yu long samting we yu lanem?” “?Wanem fasin blong Jehova we yu lanem long haf ya?” “?Advaes ya i save givhan long yu olsem wanem?”—be pej 238 haf 4-6; pej 259 haf 1.\nSerem Serem Blokem Ol Fasin Ya Taem Yu Mekem Baebol Stadi


Kingdom i Tijim Man—Hem i Trenem Ol Man Blong King | Kingdom Blong God\nLefsaed: London, Inglan, long yia 1945, oli mekem miting afsaed nomo; Raetsaed: Asembli blong wan dei long Malawi, Afrika, long yia 2012\nKingdom i Tijim Ol Man—Hem i Trenem Ol Man Blong King\nYU STAP lukluk yangfala brata we i givim tok antap long stej. Hem i blong kongregesen blong yu, mo hemia fas taem we hem i mekem wan tok long asembli. Yu smael, mo yu tingbaot nambawan trening we God i stap givim long ol man blong hem. !Bifo, yangfala ya i no mekem ol gudfala tok olsem! Tiokratik Skul i trenem hem, mo tu, hem i go long Skul blong Paenia. I no longtaem i pas, hem mo woman blong hem tufala i go long Skul Blong Ol Man Blong Talemaot Kingdom. Long en blong nambawan tok ya, yu klapem han blong yu, yu lukluk ol man raonabaot long yu, mo yu tingbaot tijing we ol man blong God oli stap kasem.\nBaebol i tokbaot taem ya we ‘Jehova bambae i tijim’ ol man blong hem. (Aes. 54:13) Yumi stap kasem tijing ya tede. Ol buk blong yumi oli tijim yumi. Antap long hemia, i gat ol miting, ol asembli, mo ol defdefren skul we oli rerem yumi blong mekem wok long ogenaesesen blong Jehova. Long haf ya, bambae yumi tokbaot olsem wanem tijing we yumi kasem i soemaot se Kingdom blong God i stap rul.\n?Yumi mas mekem wanem blong kasem ol gudfala samting long ol miting?\nSerem Serem Kingdom i Tijim Ol Man—Hem i Trenem Ol Man Blong King


WANEM IA WAN “VEXATIOUS LITIGANT” – Paw The Law\nPaw The Law > Blog > Bislama Articles > WANEM IA WAN “VEXATIOUS LITIGANT”\nWANEM IA WAN “VEXATIOUS LITIGANT”\nLong Vanuatu i gat ol man we oli save faelem semak kes fulap taem long Kot from oli no hapi wetem jajmen we oli risivim o oli mekem olsem nomo blong pulpulum kes i go longfala mo mekem naraman i harem nogud. Ol man olsem yumi kolem olgeta ol “Vexatious Litigant”\nWanem ia wan “vexatious litigant”?\nWan “vexatious litigant” hemi wan man we oltaem hemi faelem kes i go long Kot be hemi nogat inaf pruf.\nWanem ia wan “vexatious litigation”?\nYumi save talem se wan “vexatious litigant” i stap faelem ol “vexatious litigation”. Hemi i min se kes we man ia i faelem hemi nogat pruf mo wan man i faelem blong spolem narafala man nomo. “Vexatious litigant” ia bae hemi stap mekem ol trick blong hem blong faelem fulap kes o aplikesen bae taem yu ridim yu faenemaot se kes blong hem i no stret long loa.\nWanem ia wan “vexatious proceeding”?\nWan “vexatious proceeding” hemi:\nWan kes we wan man i faelem long Kot blong abiusum process.\nWan Kes we wan man i faelem blong wastem taem blong narafala man mo mekem narafala man i harem nogud.\nWan Kes we hemi nogat pruf blong hem.\nHu nao i save aplae from wan Oda?\nSapos Kot i luksave se wan man hemi wan “vexatious litigant” o hemi faelem wan “vexatious proceeding” hemi save mekem wan oda no mata i nogat man i aplae. Be i gat ol narafala man tu we oli save aplae from wan oda olsem:\nAtoni-Generol o Solisita Generol;\nMan we i luk se Kes we oli faelem agensem hemi no gud;\nEni narafala man we i gat wan interes long kes ia be hemi mas askem permisen blong Kot bifo hemi faelem wan aplikesen.\nOlsem wanem blong shoem se wan man hemi wan “vexatious litigant”?\nYu fri blong faelem wan aplikesen i go long Kot sapos yu ting se man we i stap faelem ol kes o aplikesen agesem yu hemi blong spolem yu o mekem yu fraet nomo. Yu save luk long “Civil Procedure Rule 18.12 we i tokbaot ol kaen aplikesen ia mo we i talem se: “ Sapos kot i satisfae se wan man i strong blong faelem ol “vexatious proceeding” mo hemi nogat wan gudfala kes o pruf bae hemi save declarem man ia wan “ vexatious litigant.”\nYu mas faelem wan aplikesen i go long Kot blong askem Kot blong deklerem wan man se hemi wan “vexatious litigant”. Applikesen blong yu bae i mas kat wan swon statemen mo eni narafala infomesen we i shoem se man ia i stap faelem ol kes o aplikesen blong spolem yu nomo o mekem yu harem nogud o sapos yu luk se kes ia i no strong mo i klia nomo se bae man ia i no save winim kes blong hem. Yu mekem sua se yu sevem wan copi blong aplikesen blong yu long man we yu stap faelem apliksen ia agensem.\nOlsem wanem blong dil wetem wan “vexatious litigant”?\nSapos we Kot i deklarem wan man olsem wan “vexatious litigant” bae man ia i nomo save faelem eni Kes long taem we Kot i putum. Be taem ia bae i no mas ova 2 yia. Sapos we man ia i wantem faelem wan narafala Kes o wan aplikesen be hemi mas askem pemisen blong Kot fastaem. Be sapos man ia i no askem pemisen blong Kot mo i gohed blong faelem wan kes yu save mekem wan apliksen blong Contempt i go long Kot ( Yu save ridim atikel blong contempt ia long niuspepa blong las wiken o go checkem long websaet blong mifala)\nBae yu mekem olsem wanem sapos yu wan “vexatious litigant” be yu gat wan kes we yu wantem blong Kot i harem?\nSapos se yu tingse yu kat wan impoten kes blong Kot i harem be Kot i deklarem yu “vexatious litigant” i gat wan wei blong Kot i save harem Kes blong yu. Yu mas faelem wan aplikesen i go long Kot mo askem pemisen blong Kot blong save faelem kes blong yu.\nInsaet long aplikesen blong yu yu mas:\nExplenem long Kot from wanem yu wantem faelem kes o aplikesen ia,\nTokbaot wanem nao i stap insaet long kes o aplikesen blong yu,\nTalem long Kot prejudis we bae yu fesem sapos Kot i refiusum blong yu faelem wan aplikesen\nTalem long Kot hamas taem yu bin aplae from pemisen ia\nInfomem Kot long ol prosiding we yu bin statem bifo Kot i deklarem yu “vexatious”\nTaem we Kot i givim pemisen long yu nao yu save sevem aplikesen blong yu long narafala man. Sapos Kot i luk se i gat sam narafala man we hemi nid blong harem bae Kot i askem yu blong letem olgeta man ia i save mo bae Kot i givim olgeta wan opotuniti blong oli respon mo bae hemi harem olgeta long taem we hemi putum daon blong harem kes blong yu. Aplikesen blong yu bae Kot i save grantem o i sakemaot folem ol risen we yu putum.\nWanem bae i hapen sapos Kot i no grantem pemisen mo man i gohed blong faelem wan niufala Kes?\nLong ples ia bae kot i save sakemaot ful kes o Kot i save mekem wan oda blong suspendem kes ia blong sam taem. Bae Kes ia i stap olsem blong wan manis afta bae Kot i save sakemaot.\nsapos yu kat eni kwestin o nidim eni clarifikesen abaot ol infomesen ia yu save raet i kam long (vanuatulaw@gmail.com) o visitim websaet blong mifala long (www.pawthelaw.info


Classic bohemianand bohemianboho bohemianall bohemianat bohemianthe bohemiansame bohemiantime, bohemianthese bohemianpurple bohemianleather bohemianand bohemianengraved bohemianwood bohemianearrings bohemianwill bohemianadd bohemiana bohemiancool bohemianvibe bohemianto bohemianany bohemianoutfit. bohemianDress bohemianup bohemianor bohemiandress bohemiandown! bohemianClassic bohemianenough bohemianfor bohemiana bohemianlittle bohemianblack bohemiandress, bohemianjeans bohemianand bohemianBirkenstocks bohemianor bohemianto bohemianspice bohemianup bohemianyour bohemiansweats bohemianwhen bohemianyou've bohemianbeen bohemianstuck bohemianin bohemianthe bohemianhouse bohemianfor bohemiansix bohemianmonths bohemianstraight. bohemian:-) bohemian bohemianCool bohemianand bohemianfunky! bohemianA bohemiantrue bohemianone bohemianof bohemiana bohemiankind bohemianstatement bohemianpiece!They bohemianmeasure bohemian1.75" bohemianin bohemianlength, bohemian1.25" bohemianat bohemianthe bohemianwidest bohemianCustom bohemianrequests bohemianwelcome.\nstate necklace, California Necklace - Clear - Gold California State Necklace - California State Love Necklace Gold California Necklace With Heart Travel\nmissouri state, Missouri Necklace - Clear - Gold Missouri State Necklace With Heart Missouri Charm Jefferson City Missouri Map Jewelry Missouri River


Armenia (ar. - Հայաստան, Hayastan) i kaontri long Europe. Kapital blong hem iGeorgia, Azerbaijan, Iran, Turkey. Kapital blong hem i Yerevan. Presidens blong hem i Serzh Sargsyan. Praem Minista blong hem i Hovik Abrahamyan.\nLong Julae 2015, populaesen blong Armenia i stap araon tri milien.\nAlbania · Andorra · Armenia · Austria · Azerbaijan · Belarus · Belgium · Bosnia and Herzegovina · Bulgaria · Croatia · Cyprus · Czechia · Denmark · Estonia · Finland · Franis · Georgia · Greece · Hungary · Iceland · Ireland · Itali · Jemani · Kazakhstan · Latvia · Liechtenstein · Lithuania · Luxembourg · Macedonia · Malta · Moldova · Monaco · Montenegro · Netherlands · Norway · Poland · Portugal · Romania · Russia · San Marino · Serbia · Slovakia · Slovenia · Spain · Sweden · Switzerland · Turkey · Ukraine · Unaeted Kingdom · Vatican City\nKam long "https://bi.wikipedia.org/w/index.php?title=Armenia&oldid=33731"\nThis page was last modified on 5 Ogis 2015, at 09:28.


ANA * i talem se: “Taem mi kasem sik ya dipresen, mi harem nogud mo mi wantem slip nomo. Mi no moa stap mekem ol samting we mi laekem blong mekem. Mi harem se ol narafala oli no lavem mi, mo mi gud blong nating nomo. Mo tu, mi harem se mi stap mekem hadwok long ol narafala.”\nJulia i talem se: “Taem mi kasem sik ya, mi harem se mi wantem kilim mi wan i ded. Be rili se mi no wantem ded, mi jes wantem stopem sik ya nomo. Mi mi kea long ol narafala, be taem mi harem nogud, mi no kea long olgeta.”\nAna mo Julia tufala i yangfala nomo taem tufala i kasem sik ya dipresen. Sam yangfala maet oli harem nogud wanwan taem nomo, be Ana mo Julia samtaem tufala i harem nogud blong plante wik o manis. Ana i talem se: “I olsem we yu stap long wan hol we i godaon we i godaon mo i no gat rod blong yu kamaot. Mo yu harem se bae yu kam krangke.”\nI no Ana mo Julia nomo we i kasem sik ya. Tede, plante yangfala oli kasem sik ya, mo namba blong olgeta i stap kam antap. Wol Helt Ogenaesesen (WHO) i talem se: “Ol yangfala blong 10 kasem 19 yia oli kasem sik ya dipresen i bitim ol narafala sik.”\nSipos wan yangfala i kasem sik ya, bambae yu luksave nomo taem hem i no stap slip gud, hem i no stap kakae gud, mo i stap lusum weit. Mo tu, hem i harem se evri samting long laef blong hem bambae oli neva kamgud, hem i no gat hop, i no glad, mo i harem se hem i no impoten. Mo tu, hem i no wantem joen wetem narafala, mo oltaem tingting blong hem i flae olbaot, i stap tingbaot blong kilim hem i ded, mo i mekem sam narafala samting bakegen we ol dokta oli no save eksplenem. Blong ol dokta oli luksave se wan man i kasem sik ya, plante taem oli jekem sipos ol saen we yumi jes tokbaot, oli stap hapen blong plante wik finis, mo oli stap spolem laef blong hem evri dei.\n?WANEM I MEKEM SE OLI KASEM SIK YA?\nWan ripot we i kamaot long WHO, i talem se: “Sik ya i kamaot from plante samting. Maet i kamaot from fasin we wan man i mekem long narafala, no maet from tingting mo bodi blong yumi.” Hemia ol samting olsem:\nBodi. Julia i kasem sik ya from we samfala long famle blong hem oli kasem. Taswe, i luk olsem se sik ya i save pas folem laen blong famle. Mo i save kasem man we i gat sik blong hat, mo man we ol smosmol samting long bodi blong hem (homon) oli stap jenis. Mo tu, sipos man i stap tekem plante meresin we i spolem bodi blong hem, bambae i isi nomo blong hem i kasem sik ya, mo i save kam mowas. *\nTingting tumas. I no rong blong man i tingbaot wan samting, be sipos oltaem hem i stap tingting tumas long samting ya, hem i save spolem tingting mo bodi blong hem go kasem mak ya we hem i save gat dipresen. Olsem we yumi tokbaot finis, i gat plante samting we i save mekem ol yangfala oli kasem dipresen.\nHemia ol samting olsem, papa mo mama i divos no i seraot, wan famle i ded, yangfala ya i kasem wan sik, wan bigfala aksiden, wan i kilim no i repem hem, o hem i harem nogud from we i had blong hem i lanem samting long skul. Taem papa mo mama i fosem pikinini blong traem kasem ol hae mak we hem i no naf blong kasem, maet long skul, hemia i save mekem pikinini i kasem dipresen. Sam narafala samting bakegen we oli save mekem pikinini i tingting tumas, hemia sipos wan stronghed pikinini i stap spolem hem long skul, no maet papa o mama blong hem i kasem dipresen, no maet hem i luk se fasin blong papa mo mama i jenis oltaem, no maet hem i stap wari long fiuja blong hem. Sipos wan yangfala i kasem sik ya, ?wanem i save halpem hem blong winim?\nLUKAOT GUD LONG TINGTING MO BODI BLONG YU\nWan man we i sik tumas from dipresen, hem i save kamgud sipos hem i folem ol advaes blong wan dokta we i save gud sik ya mo i dring meresin blong hem. * Jisas Kraes i talem se: “Man we i no sik, hem i no nidim dokta, be man we i sik, yes, hem i nidim dokta.” (Mak 2:17) Wan sik i save spolem eni haf blong bodi blong yumi, hemia i minim bren blong yumi tu. Mo maet yumi mas mekem sam jenis long fasin blong laef blong yumi, blong yumi harem gud long tingting blong yumi.\nSipos yu kasem sik ya dipresen, i gud yu mekem sam samting blong lukaot gud long bodi mo tingting blong yu. Eksampol, yu kakae gud, yu slip plante, mo yu eksasaes oltaem. Taem yu mekem eksasaes, yu save glad, yu gat moa paoa, mo yu save slip gud. I gud yu traem luksave ol samting we oli save mekem se yu gat dipresen, mo ol saen blong sik ya, mo yu traem mekem wan samting blong winim. Yu tokbaot long wan man we yu trastem hem. Ol famle mo ol gudfala fren blong yu oli save halpem yu. Yu raetemdaon ol tingting mo ol filing blong yu long wan buk. Hemia samting we i bin givhan long Julia. Be impoten samting se yu mas mekem sam samting blong fren gud wetem God. Hemia i save halpem yu blong yu harem gud oltaem long laef. Jisas Kraes i talem se: “Olgeta we oli stap lukaot God from we oli no gat paoa blong hem long laef blong olgeta, oli save harem gud.”—Matiu 5:3.\nKakaegud, eksasaes plante, mo slip plante\nTaem yu ridim Baebol, yu save harem gud\nAna mo Julia tufala i pruvum se toktok blong Jisas i tru. Ana i talem se: “Wok blong God i halpem mi blong tingbaot ol narafala man, be i no ol problem blong mi. I no isi blong mekem olsem, be taem mi mekem, mi glad tumas.” Julia i luk se taem hem i prea mo i ridim Baebol, hemia i halpem hem blong i harem gud. Hem i talem se: “Taem mi talemaot ol tingting blong mi long God, mi no moa wari. Mo Baebol i halpem mi blong luksave se, mi mi impoten long ae blong God mo oltaem hem i kea long mi. Mo tu, Baebol riding i givhan long mi blong mi gat wan gudfala tingting long fiuja.”\nJehova God i Mekem yumi. Hem i savegud we ol samting we i hapen long laef blong yumi mo ol samting long bodi blong yumi, oli save jenisim tingting mo filing blong yumi. Taswe hem i givim ol samting we yumi nidim blong sapotem yumi mo mekem yumi hapi. Maet hem i save yusum wan man we i gat sore mo i kasem save long yumi, blong hem i halpem yumi. Be i gat taem i stap kam we God bambae i finisim evri sik we oli spolem yumi. Aesea 33:24 i talem se: “Bambae i no moa gat man olbaot long kantri ya we i save talem se hem i sik.”\nYes, God i promes se: “Hem bambae i ravemaot wota blong ae blong [yumi]. Nao bambae i no moa gat man i ded, mo bambae man i no moa krae from man we i ded. Bambae i no moa gat man i krae, mo bambae man i no moa harem nogud long bodi blong hem.” (Revelesen 21:4) !Promes ya i mekem yumi harem gud tumas! Yu save go long Websaet ya jw.org, blong save moa long samting we God bambae i mekem long ol man long wol ya. Mo bambae yu luk wan gudfala Baebol mo sam atikol we oli tokbaot sik ya dipresen mo sam narafala topik bakegen.\n^ par. 10 Plante sik, meresin, mo ol drag, oli save jenisim fasin blong man, taswe, i moa gud we man i tekem stret meresin we dokta i talem.\n^ par. 14 Wekap! i no talem stret wanem meresin we man i save tekem blong winim sik ya.\nSamting We Papa Mo Mama i Save Mekem\nTufala i mas kasem save se taem yangfala i kasem dipresen, i had blong hem i talemaot filing blong hem, mo maet hem i no kasem save samting we i stap hapen long hem. Maet hem i no save se hem i gat sik ya dipresen.\nOl saen we wan yangfala i soemaot taem hem i gat sik ya, i defren long ol saen we wan bigman i soemaot. Taswe i gud we papa mo mama i wajem gud ol fasin blong pikinini, kakae blong hem, taem blong hem blong slip, mo taem hem i joen wetem ol narafala. Speseli sipos yangfala i mekem ol jenis ya blong plante wik finis.\nTufala i no mas ting nating long ol toktok we yangfala i talem, we i soemaot se hem i wantem kilim hem wan i ded.\nSipos tufala i ting se yangfala i gat sik ya, (i no jes ol nogud filing nomo we oli stap blong smol taem), i gud tufala i tekem hem i go long wan dokta.\nTufala i mas givhan long yangfala blong i folem tritmen we dokta i givim, be sipos hem i no kamgud mo i gat sam nogud samting i kamaot from tritmen ya, i gud tufala i tekem hem i gobak long dokta.\nI gud blong putum wan stret taem blong famle i joen wanples blong kakae, mekem eksasaes, mo slip.\nI gud blong storian oltaem wetem yangfala, mo halpem hem blong i winim ol filing blong sem we oli joen wetem sik ya.\nTaem yangfala i gat sik ya, hem i save harem se hem i no gat fren, sik ya i fol blong hem, mo i ting nating long hem wan, taswe i gud we oltaem papa mo mama i mas soemaot se tufala i lavem hem.\nWokem Sam Samting We Oli Mekem Yu Yu Harem Gud\nSipos yu kasem dipresen, i gud yu traem mekem sam samting blong kontrolem ol tingting mo filing blong yu. Maet yu wokem sam samting blong mekem yu yu harem gud. Yu save jenisim sam long ol samting ya taem yu luk se i nidim. Maet i save gat:\nNamba blong ol man we yu save ring long olgeta taem yu harem nogud\nOl singsing we oli mekem yu yu glad mo yu gat gudfala tingting\nSam toktok mo sam atikol we oli leftemap tingting blong yu\nOl vas blong Baebol we oli leftemap tingting blong yu, olsem Ol Sam 34:18; 51:17; 94:19; Filipae 4:6, 7\nOl foto blong ol man we oli lavem yu\nWan buk we yu raetem ol gudfala tingting blong yu long hem mo ol gudfala samting we yu mekem\nPlante Taem Ol Gel Nao Oli Kasem Sik Ya Dipresen\nNamba blong ol gel we oli kasem sik ya, i bigwan moa long namba blong ol boe. Wan samting we maet i mekem ol gel oli kasem sik ya, hemia from we plante gel oli harem nogud taem narafala i spolem filing blong olgeta, no i kilim olgeta, no maet i repem olgeta. Sharon Hersh, wan woman we i stap givim advaes long saed blong sik ya, i talem se: “Taem wan yangfala gel i harem nogud long ol trabol we i hapen raonabaot long hem, mo long semtaem, tingting mo filing blong hem i olbaot, hem i save konfius, mo i harem se evri samting i hevi tumas long hem.” Mo tu, ol gel oli laekem blong luk pija blong ol naesfala woman mo oli wantem kam olsem olgeta. Sipos wan gel i luk se hem i no naes olsem, mo i stap wari from, i isi nomo blong hem i kasem dipresen. *\n^ par. 44 Yu luk haf ya “Baebol i Talem Wanem—Naesfala Bodi,” long Wekap! blong N. 4 2016.\nI gat tri samting we God i glad nomo blong givim blong givhan long man we tingting blong hem i foldaon.\n?Yufala i Halpem Ol Man Long Taem Blong Disasta?\nText Ol defren wei blong daonlodem ol buk long intenet WEKAP! Sik Ya Dipresen—?Ol Yangfala Oli Save Kasem?


?I Gud Yu Fren Bitim Mak Wetem Narafala? | Advaes Long Famle\nLANWIS Afrikaans Albanian American Sign Language Amharic Arabic Armenian Azerbaijani Azerbaijani (Cyrillic) Bislama Bulgarian Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatian Czech Danish Dutch Efik English Estonian Ewe Fijian Finnish French Georgian German Greek Hebrew Hiligaynon Hungarian Icelandic Igbo Iloko Indonesian Italian Japanese Kinyarwanda Kirghiz Kirundi Korean Lithuanian Macedonian Malagasy Maltese Myanmar Norwegian Polish Portuguese Romanian Russian Samoan Sepedi Serbian Serbian (Roman) Sesotho (Lesotho) Setswana Shona Silozi Silozi Silozi Slovenian Spanish Swahili Swedish Tagalog Thai Tigrinya Tsonga Turkish Twi Ukrainian Urdu Vietnamese Xhosa Yoruba Zulu\n?I Gud Yu Fren Bitim Mak Wetem Narafala?\nMaet yu yu wan mared man mo yu gat wan gudfala fren we i wan woman, no yu yu wan mared woman mo yu gat wan gudfala fren we i wan man. Hem i savegud ol tingting mo fasin blong yu. Yutufala i save storian long eni samting nomo. Long tingting blong yu, yutufala i gudfala fren nomo. Be maet man no woman blong yu i save gat defren tingting, sipos hem i harem ol longfala storian blong yutufala.\nAting yutufala i fren bitim mak finis. Taswe, yu no mas wet, yu mas winim problem ya. Fastaem, yu mas faenemaot wanem i hapen blong mekem se yutufala i fren olsemia.\nHem i mekem yu yu harem gud. Blong talem stret, evri man i laekem taem wan woman i intres long hem. Samting ya i mekem hem i harem gud. Hem i harem se narafala i tinghae long hem, mo hem i harem se hem yes. Be yu traem tingbaot samting we i save hapen smoltaem afta we yu yu mared. Maet yu stat blong joen oltaem wetem wan narafala woman we i wan fren blong yu. Be yu no mas fogetem se, sipos yu letem wan narafala woman, we i no woman blong yu, i mekem yu yu harem gud, trabol i save kamaot. Sipos yu stat blong laekem wan narafala woman, yu daonem filing blong lav we i joenem yu wetem woman blong yu. I olsem se lav we yu mas soemaot nomo long woman blong yu, be yu go givim long narafala.\n• Yu traem tingbaot se: ‘?Mi mi harem gud long wanem samting we fren blong mi i mekem, we woman blong mi nomo i save mekem blong mi?’\nWan samting i no gat long mared blong yu. Baebol i talem se olgeta we oli mared bambae oli kasem plante “trabol.” (1 Korin 7:28) Yu traem tingbaot. Samtaem maet yu harem olsem se woman blong yu i fogetem yu no i no glad long yu. No maet yu stap kros long woman blong yu longtaem, from wan trabol we yutufala i no stretem yet. Ating woman blong yu i no wantem tokbaot ol trabol olsem, mekem se yu harem nogud mo yu wantem go tokbaot samting ya wetem wan narafala. Sam man blong hae save oli talem se, sipos man mo woman i no wantem tokbaot ol trabol we oli had blong stretem, bambae tufala i no glad, mo i save lidim tufala blong wantem divos.\n• Yu traem tingbaot se: ‘?Wanem fasin we i no gat long mared blong mitufala, we i mekem se mi mi wantem fren bitim mak wetem wan narafala woman?’\nYu luksave trabol we i save kamaot. Baebol i talem se: “?Olsem wanem? ?Yu ting se yu save holem faea long jes blong yu, we klos blong yu i no save bon?” (Ol Proveb 6:27) Yes i tru, sipos yu mared finis be yu stap gat filing long wan narafala, hemia i save pulum yu blong mekem sin. (Jemes 1:14, 15) Be i no hemia nomo. Yu traem tingbaot se taem yu gat filing blong lav long wan narafala, yu stap givimaot wan samting we i blong woman blong yu. Filing blong lav we yu mas soemaot long woman blong yu nomo, yu go givim long narafala.\nLego drim blong yu. Sipos yu joen oltaem wetem wan narafala woman we i gud fren blong yu, maet yu stat blong ting se i moa gud sipos yu bin maredem hem. Taem yu tingting olsem, yu yu stap skelem ol gudfala fasin blong fren blong yu wetem ol slak fasin blong woman blong yu. !Be i no stret nating we yu mekem olsem! Mo tu, yu mas tingbaot se filing we yu gat naoia long fren ya, ating i sem mak long filing we yu bin gat long woman blong yu, taem yutufala i stap fren.—Rul blong Baebol: Jeremaea 17:9.\nYu putum sam rul. Plante man oli putum sam man blong oli sekiuriti long yad blong olgeta. Yu save mekem sem mak long mared blong yu. Baebol i talem se: “Yu mas lukaot gud blong mekem se ol samting we yu stap tingbaot oltaem, oli stret.” (Ol Proveb 4:23) ?Yu save mekem samting ya olsem wanem? Yu save mekem olsem:\nYu mekem sam samting blong soemaot klia se yu tinghae long woman blong yu. Sipos yu wok long wan ofis, yu save putum wan foto blong woman blong yu long tebol blong yu.—Rul blong Baebol: Jenesis 2:24.\nYu putum sam rul blong folem long wanem samting we yu save mekem wetem fren blong yu, mo wanem samting we yu no mas mekem wetem hem. Olsem nao, i no stret we yu tokbaot ol trabol long mared blong yu wetem fren blong yu. Mo tu, i no stret we yu go kakae samples wetem wan woman we yu wok wetem hem.\nSipos yu luk se yu stap fren bitim mak wetem wan woman, yu mas stop. Sipos yu harem se i had, yu mas traem save from wanem i had. Yu no mas mekem eskius from ol fasin blong yu. Yu mas tingbaot woman blong yu, mo yu mas mekem sam samting blong lukaot gud long mared blong yu.—Rul blong Baebol: Ol Proveb 5:18, 19.\n“?Hu man i save savegud tingting blong man? Oltaem nomo, tingting blong man i stap giaman long hem bakegen.”—Jeremaea 17:9.\n‘Oltaem, man i mas joen wetem woman blong hem.’—Jenesis 2:24.\n‘Oltaem yu mas harem gud blong stap wetem woman blong yu. Yu mas letem lav blong hem i fasem yu long hem.’—Ol Proveb 5:18, 19.—Proverbs 5:18, 19.\n“MITUFALA I GUDFALA FREN NOMO”\nYU TRAEM TINGBAOT SE:\n?Mi mi stap tokbaot trabol long mared blong mi, long fren blong mi?\n?Mi mi stap lukaot evri janis blong go joen wetem hem?\n?Woman blong mi i save se narafala woman ya i wan gudfala fren blong mi, no mi haedem?\nFasin we mi mekem long fren ya taem mitufala nomo i stap, ?mi save mekem long hem yet, sipos woman blong mi i stap?\nSipos woman blong mi i harem wanem we mitufala i stap tokbaot, ?bambae hem i trastem mi yet, no bambae hem i harem se mi stap pas biaen long hem?\nFrengud Wetem Narafala Pis & Glad Mared Mared & Famle\nTaem yu stap tru long man no woman blong yu, ?hemia i naf? ?no yu mas lukaotgud tu blong yu no mekem rabis fasin wetem wan narafala man no woman?\nTaem Yu No Glad Long Mared Blong Yu


Traem Kamgud Moa—Prij Long Olgeta Man Long Teritori\n?FROM WANEM I IMPOTEN?: Profet Sekaraea i bin talemaot se ol man blong olgeta lanwis mo laen bae oli lesin long gud nius. (Sek 8:23) ?Be hu bambae i tijim olgeta? (Ro 10:13-15) Yumi gat blesing ya blong talemaot gud nius long olgeta man long teritori blong yumi. —od pej 84 haf 10-11\n?YU MEKEM OLSEM WANEM?:\nReregud. ?Samtaem yu faenem ol man we oli toktok wan narafala lanwis? Yu save yusum JW Language app blong lanem wan isi fastok long wan narafala lanwis. O yu save yusum mobaelfon blong yu blong soem long wan man olsem wanem hem i save faenem moa save long jw.org long prapa lanwis blong hem\nLuklukgud. Sipos yu stap wokbaot blong go prij long ol haos wanwan, yu no mas mestem janis blong prij long ol man we yu bitim olgeta long rod, o olgeta we oli stap wet insaed long trak. Sipos yu prij long troli, yu no mas letem narafala samting i pulum yu, be yu traehad oltaem blong givim witnes\nTraem kasem evriwan. Yu mas traem blong kasem ol man we oli no stap long haos. Sipos i nogat man long haos, maet yu save pas long wan narafala taem long sem dei o wan narafala dei blong sem wik. I gat sam man we yumi save kasem olgeta tru long leta, mobaelfon, o taem yumi prij long troli\nGobak bakegen. Yu mas kwik blong gobak luk man we i intres. Sipos man ya i toktok wan narafala lanwis, traem lukaot wan pablisa we i save lanwis blong hem, blong i givhan long hem. Yu mas gohed blong go luk man ya kasem taem we pablisa we i toktok lanwis blong hem i go visitim hem.—od pej 94 haf 39-40\nWAJEM VIDEO YA PRIJ LONG “OLGETA PLES LONG WOL” MO BIAEN YU ANSA LONG OL KWESTIN YA:\n?Ol brata mo sista ya oli rere olsem wanem blong go prij long ol teritori we i longwe? (1Ko 9:22, 23)\n?Wanem sam traem we oli mas winim?\n?Wanem ol blesing we oli kasem?\n?Yu save mekem wanem blong kasem moa man long ol teritori blong yu?\nElda we i lukaot long wok blong prij i mas meksua se ol pablisa oli prij long evri teritori blong kongregesen blong olgeta. I gat sam elda we oli makemaot wan dei blong manis blong ol pablisa oli save go prij long ol teritori we oli no stap prij long hem oltaem.


Askem kwestin from fasin blong livim kakae (14-17)\nJisas i mekem blaenman mo man we i nambut i kam gud bakegen (27-34)\n9 Nao Jisas i klaem long bot, i gokros long narasaed, mo i go long taon blong hem. 2 Nao sam man oli karem wan sikman long wan bed i kam long hem, we bodi blong hem i ded. Taem Jisas i luk bilif blong olgeta, hem i talem long sikman ya se: “!Pikinini blong mi, yu no fraet! Mi mi fogivim ol sin blong yu finis.” 3 Nao sam tija blong Loa oli stap taltalem long olgeta se: “Man ya i stap tok nogud long God.” 4 Be Jisas i save tingting blong olgeta, nao i talem se: “?From wanem yufala i gat ol rabis tingting olsem long hat blong yufala? 5 ?Wanem tok i isi moa blong talem? ?Hemia se, ‘Mi mi fogivim ol sin blong yu finis’ no hemia se, ‘Yu stanap mo yu wokbaot’? 6 Be i gud mi soem long yufala se Pikinini blong man,* i gat paoa long wol ya blong fogivim ol sin, ... ” nao hem i talem long sikman ya se: “Yu girap, yu tekem bed blong yu, mo yu gohom.” 7 Nao man ya i stanap mo i gohom. 8 Plante man oli luk samting ya, nao oli fraet mo oli stap leftemap nem blong God from we hem i givim paoa olsem long ol man. 9 Taem Jisas i wokbaot smol i go, hem i luk wan man i stap sidaon long ofis blong takis, nem blong hem Matiu. Nao hem i talem long hem se: “Yu biaen long mi, yu kam man blong mi.” Nao hem i girap, i folem hem. 10 Biaen, taem Jisas i stap kakae* long haos, plante man blong tekem takis wetem ol man we oli stap mekem sin oli kam, mo oli kakae* wetem hem mo ol disaepol blong hem. 11 Taem ol Farisi oli luk samting ya, oli talem long ol disaepol blong hem se: “?From wanem tija blong yufala i stap kakae wetem ol man blong tekem takis mo ol man we oli stap mekem sin?” 12 Be hem i harem olgeta, nao i talem se: “Ol man we oli no sik, oli no nidim dokta, be olgeta we oli sik, yes, oli nidim. 13 I gud yufala i go lanem mining blong tok ya we i talem se: ‘Mi mi wantem we man i gat sore long ol narafala, be i no blong stap mekem sakrefaes.’ From we mi mi no kam blong singaot ol stret man, be mi mi kam blong singaot ol man we oli stap mekem sin.” 14 Biaen ol disaepol blong Jon oli kam long hem, mo oli askem se: “?From wanem mifala mo ol Farisi, mifala i stap livim kakae, be ol disaepol blong yu oli no mekem?” 15 Nao Jisas i talem long olgeta se: “Taem man we i jes mared i stap yet wetem ol fren blong hem, ?yufala i ting se ol fren ya oli save krae mo livim kakae? Be i gat taem i stap kam we bambae oli tekemaot man ya we i jes mared, i gowe long ol fren blong hem. Long taem ya nao bambae oli livim kakae. 16 I no gat man i save somap niufala pis kaliko long olfala klos, blong blokem hol we i stap long hem, from we niufala pis kaliko ya bambae i pulum olfala klos ya, ale i terem hol ya i kam bigwan moa. 17 Mo i no gat man i save putum niufala waen i go insaed long ol olfala skin botel. Sipos hem i mekem olsem, ol olfala skin botel ya bambae oli bosta, nao waen i ronaot, mo ol skin botel ya oli kam nogud. Be ol man oli stap putum niufala waen i go insaed long niufala skin botel, mo tufala tugeta i stap gud.” 18 Taem hem i stap talem ol samting ya long olgeta, wan lida i kam klosap long hem, i bodaon* mo i talem se: “Ating naoia gel blong mi i ded finis, be yu kam, yu putum han blong yu long hem blong bambae hem i laef bakegen.” 19 Nao Jisas i girap, mo hem wetem ol disaepol blong hem oli folem man ya. 20 Mo wan woman we i sik blong twelef yia finis from we hem i stap lusum plante blad, i kam biaen long hem mo i tajem en blong klos blong hem, 21 from we hem i stap talem long hem wan se: “Sipos mi tajem klos blong hem nomo, bambae mi kam gud bakegen.” 22 Jisas i tanem hem, i luk hem, mo i talem se: “!Pikinini blong mi, yu no fraet! Bilif blong yu i mekem yu yu kam gud bakegen.” Mo stret long taem ya, woman ya i kam gud bakegen. 23 Nao taem hem i kamtru long haos blong lida ya, hem i luk ol man we oli stap bloem bambu mo plante plante man we oli stap krae, 24 nao Jisas i talem se: “Yufala i kamaot long ples ya, smol gel ya i no ded, hem i stap slip nomo.” Be olgeta oli laf long hem. 25 Taem olgeta oli go afsaed finis, hem i go insaed mo i holem han blong smol gel ya, ale hem i girap. 26 Mo nius blong samting ya i go olbaot, i kavremap evri ples raonabaot. 27 Taem Jisas i aot long ples ya, tu blaenman tufala i folem hem, mo tufala i stap singaot i go long hem se: “Pikinini blong Deved, yu sore long mitufala.” 28 Afta we hem i go insaed long haos, tufala blaenman ya i kam long hem, mo Jisas i askem long tufala se: “?Yutufala i bilif se mi mi save mekem samting ya?” Tufala i ansa se: “Yes Masta.” 29 Ale hem i tajem ae blong tufala, i talem se: “Bambae i olsem we yutufala i bilif.” 30 Nao ae blong tufala i kam gud. Mo Jisas i givim woning long tufala se: “Yutufala i no mas talemaot samting ya long wan man.” 31 Be taem tufala i go afsaed, tufala i talemaot nius blong hem long evri ples raonabaot. 32 Taem tufala i aot, ol man oli tekem wan nambut i kam long hem we rabis spirit i stap long hem. 33 Nao taem Jisas i ronemaot rabis spirit ya finis, man ya i toktok. Ol man oli sapraes tumas, oli talem se: “Neva man i luk wan samting olsem long Isrel.” 34 Be ol Farisi oli stap talem se: “Jif blong ol rabis spirit ya i givim paoa long hem blong i ronemaot ol rabis spirit.” 35 Nao Jisas i stap wokbaot, i pas long ol taon mo ol vilej, i stap tijim ol man long ol sinagog, mo i stap talemaot gud nius blong Kingdom, mo i stap mekem ol man we oli gat defdefren kaen sik mo olgeta we bodi blong olgeta i nogud, oli kam gud bakegen. 36 Taem hem i luk ol man we oli plante tumas, hem i sore tumas long olgeta, from we ol narafala oli stap spolem* olgeta mo oli no lukaot long olgeta, oli olsem ol sipsip we i no gat man blong lukaot long olgeta. 37 Nao hem i talem long ol disaepol blong hem se: “Tru, plante kakae long garen oli rere finis, be i no gat plante man blong wok. 38 From samting ya, yufala i mas askem long Masta blong garen, blong hem i sanem sam moa man oli kam karem ol kakae ya blong hem.”\n^ NT: “sidaon long bed mo i lei i go long tebol, blong kakae.”\n^ PT: “oli katemaot skin blong olgeta.”


Jenesis 44 | Baebol Long Intenet | Niu Wol Translesen\nSilva kap blong Josef long bag blong Benjamin (1-17)\nJuda i toktok long saed blong Benjamin (18-34)\n44 Biaen, Josef i talem long man we i bos long evri samting long haos blong hem se: “Yu fulumap kakae long ol bag blong ol man ya kasem we oli naf blong karem, mo yu putum mane blong olgeta long maot blong ol bag blong olgeta.+ 2 Be yu mas putum silva kap blong mi long maot blong bag blong lasbon brata blong olgeta, wetem mane blong hem.” Mo man ya i mekem olsem we Josef i talem. 3 Long moning taem i delaet, oli sanem olgeta oli go wetem ol dongki blong olgeta. 4 Nao taem oli stap longwe lelebet long taon, Josef i talem long man ya we i bos long evri samting long haos blong hem se: “!Yu girap! !Yu go biaen long olgeta! Mo taem yu kasem olgeta, yu talem long olgeta se: ‘Masta blong mi i mekem i gud long yufala, ?be from wanem yufala i mekem i nogud long hem? 5 Kap ya, masta blong mi i stap dring long hem mo i stap lukluk ol saen long hem blong talemaot fiuja. Samting we yufala i mekem i no stret nating.’” 6 Ale man ya i biaen long olgeta nao i kasem olgeta, mo i talemaot ol tok ya long olgeta. 7 Be olgeta oli talem long hem se: “?From wanem masta blong mifala i toktok olsem? I no stret nating blong mifala ol man blong wok blong yu, mifala i mekem wan samting olsem. 8 Mane ya we mifala i faenem long maot blong ol bag blong mifala, mifala i karem i kambak long yu taem mifala i aot long Kenan i kam.+ Taswe, ?from wanem bambae mifala i stilim gol no silva long haos blong masta blong yu? 9 Sipos yu faenem kap ya long wan long mifala, man ya i mas ded, mo mifala ol narawan bambae mifala i kam ol slef blong masta blong mifala.” 10 Nao man ya i talem se: “Bambae i olsem we yufala i talem: Man ya we oli faenem kap ya long bag blong hem, bambae i kam slef blong mi, be yufala ol narawan yufala i save go fri.” 11 Nao kwiktaem nomo oli tekemaot ol bag blong olgeta long ol dongki, oli putumdaon, mo oli openem. 12 Man ya i luklukgud insaed long ol bag blong olgeta, i stat long fasbon i go kasem lasbon. Nao hem i faenem kap ya long bag blong Benjamin.+ 13 Ale ol brata blong hem oli harem nogud tumas nao oli terem ol klos blong olgeta, mo oli putum ol bag blong olgeta long ol dongki mo oli gobak long taon. 14 Taem Juda+ wetem ol brata blong hem oli go insaed long haos blong Josef, Josef i stap yet long haos ya, nao oli foldaon i go long graon long fored blong hem.+ 15 Nao Josef i talem long olgeta se: “?Wanem samting ya we yufala i mekem? Mi mi save ridim ol saen blong talemaot fiuja, ?yufala i ting se mi no save faenemaot yufala?”+ 16 Nao Juda i ansa se: “?Masta blong mi, bambae mifala i talem wanem? ?Bambae mifala i eksplenem samting ya olsem wanem? ?Olsem wanem bambae mifala i pruvum se mifala i stret man? Tru God i faenemaot rong we mifala ol man blong wok blong yu, mifala i mekem.+ Naoia mifala wetem man ya we oli faenem kap ya long bag blong hem, mifala evriwan i slef blong masta blong mi.” 17 Be Josef i talem long olgeta se: “!I no stret nating blong mi mekem wan samting olsem! Man ya nomo we oli faenem kap ya long bag blong hem, bambae hem i kam slef blong mi.+ Be yufala ol narawan, yufala i save gobak long papa blong yufala long pis.” 18 Nao Juda i kam klosap long hem mo i talem se: “Mi plis long yu masta blong mi. Mi mi save se yu yu hae sem mak long Fero, be plis yu letem slef blong yu i talem wan samting long sora blong yu mo yu no kros long mi.+ 19 Masta blong mi i bin askem long mifala ol slef blong hem se: ‘?Yufala i gat wan papa mo wan moa brata?’ 20 Nao mifala i ansa se: ‘Yes papa blong mifala i olfala finis, mo mifala i gat wan smol brata we i bon taem papa blong mifala i olfala.+ Mama blong lasbon ya i bonem tu boe nomo blong hem, be fasbon i lus finis,+ lasbon ya nomo i stap.+ Mo papa blong mifala i lavem hem tumas.’ 21 Biaen yu bin talem long mifala ol slef blong yu, se: ‘Yufala i tekem hem i kamdaon blong mi save luk hem.’+ 22 Be mifala i talem long masta blong mi se: ‘Boe ya i no save livim papa blong hem. Sipos hem i livim papa blong hem, bambae papa blong hem i ded.’+ 23 Biaen yu bin talem long mifala ol slef blong yu se: ‘Mi no wantem luk fes blong yufala bakegen sipos brata blong yufala i no kam wetem yufala.’+ 24 “Nao mifala i go luk papa blong mifala we i slef blong yu, mo mifala i talemaot ol tok ya we masta blong mi i talem. 25 Sam taem biaen, papa blong mifala i talem se: ‘Yufala i gobak mo yufala i pem smol kakae blong yumi.’+ 26 Be mifala i talem se: ‘Mifala i no save godaon. Sipos smol brata blong mifala i go wetem mifala, bambae mifala i godaon. Mifala i no save luk fes blong man ya sipos smol brata blong mifala i no folem mifala.’+ 27 Nao papa blong mifala we i slef blong yu, i talem long mifala se: ‘Yufala i savegud we waef blong mi i bonem tu boe nomo blong mi.+ 28 Be wan long tufala i lego mi, nao mi talem se: “!Maet wan wael animol i terterem hem long ol smosmol pis!”+ Mo mi mi no moa luk hem kasem naoia. 29 Sipos yufala i tekemaot boe ya tu long mi mo wan rabis aksiden i kasem hem nao hem i ded, bambae yufala i mekem mi mi harem nogud gogo mi go long Gref*+ wetem ol waet hea blong mi.’+ 30 “Laef* blong papa blong mifala i stap long laef* blong boe ya. Sipos mi gobak long papa blong mi we boe ya i no stap wetem mifala, 31 mo papa blong mi i luk samting ya, wantaem nomo bambae hem i ded. Sipos samting ya i hapen, mifala nao i mekem papa blong mifala i harem nogud gogo i go long Gref* wetem ol waet hea blong hem. 32 Blong pruvum se boe ya bambae i stap sef, mi mi bin putum laef blong mi long han blong papa blong mi mo mi talem se: ‘Sipos mi no tekem hem i kambak, hemia bambae i wan sin we mi mekem agens long papa blong mi blong olwe.’+ 33 Taswe plis yu letem mi mi tekem ples blong boe ya, mi kam slef blong masta blong mi, olsem nao boe ya i save gobak wetem ol brata blong hem. 34 !Mi mi no save gobak long papa blong mi sipos boe ya i no folem mi! !Mi mi no wantem luk we bigfala trabol olsem i kasem papa blong mi!”


Mak 5 | Baebol Long Intenet | Niu Wol Translesen\nJisas i sanem ol rabis spirit i go long ol pig (1-20)\nGel blong Jaeras; Wan woman we i tajem klos blong Jisas (21-43)\n5 Nao olgeta oli goso long narasaed lugun ya, long ples blong ol man Gerasa. 2 Stret afta we Jisas i kamaot long bot, wan man we i stap stap long beregraon,* i mitim hem. Man ya i gat rabis spirit i stap long hem. 3 Hem i mekem ples blong hem long beregraon, mo longtaem finis i kam, i no gat samting we ol man oli save yusum blong fasemtaet hem, jen tu i no naf. 4 Plante taem oli fasem han mo leg blong hem long ol jen, be hem i brekem ol jen ya. I no gat man we i naf blong winim hem. 5 Oltaem, long naet mo long dei, hem i stap long beregraon mo antap long ol hil, i stap singaot bigwan, mo i stap katkatem bodi blong hem wetem ston. 6 Be taem hem i luk Jisas i stap kam longwe yet, hem i resis i go fored long hem mo i nildaon. 7 Nao hem i singaot bigwan, i se: “?Jisas, Pikinini blong Hae God, ?from wanem yu kam long ples ya? Long nem blong God, mi askem strong long yu blong yu no kilim mi.” 8 Hem i talem olsem from we Jisas i bin talem long hem se: “Rabis spirit, yu kamaot long man ya.” 9 Be Jisas i askem long hem se: “?Wanem nem blong yu?” Hem i ansa se: “Nem blong mi Bigfala Kampani, from we mifala i plante.” 10 Nao hem i gohed blong askem long Jisas blong i no sanemaot ol rabis spirit ya oli gowe long ples ya. 11 Long ples ya, i gat plante pig oli stap kakae long saed blong hil. 12 Nao ol rabis spirit ya oli talem long hem se: “Plis yu sanem mifala i go long ol pig ya, blong mifala i save go insaed long olgeta.” 13 Mo hem i letem olgeta oli go. Ale ol rabis spirit ya oli kamaot long man ya, oli go insaed long ol pig, mo ol pig ya oli resis i go long klif, mo oli foldaon i go long solwota. I gat samwe long tu taosen pig, mo olgeta evriwan oli draon. 14 Be ol man blong lukaot long ol pig oli ronwe, oli go talemaot samting ya long ol man long taon mo long ol ples raonabaot, nao ol man oli kam luk. 15 Nao oli kam long Jisas mo oli luk man ya we fastaem Bigfala Kampani blong ol rabis spirit i stap long hem. Hem i stap sidaon we i putum klos finis, mo tingting blong hem i kam gud bakegen. Nao ol man ya oli fraet. 16 Mo olgeta we oli luk samting we i hapen long man ya mo ol pig ya, oli stap tokbaot long ol man ya. 17 Nao oli askem long Jisas se hem i mas aot long ples blong olgeta. 18 Taem Jisas i stap go insaed long bot, man ya we fastaem i gat rabis spirit long hem, i askem blong hem i save go wetem hem. 19 Be hem i no letem man ya i go wetem hem, hem i talem long hem se: “Yu gobak long ol famle blong yu, mo yu talemaot we Jehova* i sore long yu, mo yu talemaot olgeta samting we hem i mekem long yu.” 20 Nao man ya i aot, i go long Dekapolis* mo i talemaot ol samting ya we Jisas i mekem long hem. Nao olgeta man we oli lesin long hem, oli sapraes tumas. 21 Afta we Jisas i krosem bigfala lugun ya long bot mo i goso, plante plante man oli kam hivap raon long hem. 22 Nao wan lida blong sinagog we nem blong hem Jaeras, i kam, mo taem i luk hem, hem i go long fored blong hem, mo i nildaon. 23 Hem i askem plante taem long hem se: “Smol gel blong mi i sik, bambae hem i ded i no longtaem. Plis yu kam putum han blong yu long hem, blong hem i no ded, be i kam gud bakegen.” 24 Nao Jisas i go wetem hem, mo plante plante man tumas oli folem hem, we oli fasfas tumas raon long hem. 25 Nao i gat wan woman we i sik, i stap lusum plante blad blong twelef yia finis. 26 Hem i stap safa tumas taem ol dokta oli stap traem winim sik blong hem. Mo hem i spenem olgeta mane blong hem, be sik ya i no godaon nating, i stap kam mowas. 27 Taem woman ya i harem nius blong Jisas, hem i kam biaen long hem long medel blong ol hip man ya, mo i tajem klos blong hem, 28 from we hem i stap talem se: “Sipos mi tajem klos blong hem nomo, bambae mi kam gud bakegen.” 29 Taem hem i tajem, wantaem nomo blad blong hem i no moa ron, nao hem i haremsave we rabis sik ya i finis long bodi blong hem. 30 Semtaem nomo, Jisas i haremsave we paoa i kamaot long hem, nao i tanemraon long medel blong ol hip man ya, i askem se: “?Hu i tajem klos blong mi?” 31 Be ol disaepol oli talem long hem se: “Yu luk, ol hip man ya oli fasfas tumas long yu, be yu girap yu askem se: ‘?Hu i tajem mi?’” 32 Be hem i stap luklukraon blong luk se hu i tajem hem. 33 Woman ya i save samting we i hapen long hem, nao hem i fraet tumas mo i seksek, ale hem i kam long fored blong hem, i nildaon mo i talemaot evri samting we i hapen long hem. 34 Nao hem i talem long woman ya se: “Pikinini blong mi, bilif blong yu i mekem yu yu kam gud bakegen. Yu go, yu no moa wari, sik blong yu i finis.” 35 Taem hem i stap toktok yet, sam man long haos blong Jaeras oli kamtru, mo oli talem long Jaeras se: “!Gel blong yu i ded finis! Yu no moa mekem hadwok long Tija ya.” 36 Be Jisas i harem olgeta, nao hem i talem long Jaeras se: “Yu no wari, be yu bilif.” 37 Nao hem i blokem olgeta man blong oli no moa biaen long hem, be hem i tekem Pita nomo, wetem Jemes mo brata blong hem, Jon. 38 Nao oli kamtru long haos blong Jaeras, mo hem i luk we plante man oli stap mekem bigfala noes, oli stap krae we oli stap singsingaot bigwan. 39 Nao hem i go insaed, hem i talem long olgeta se: “?From wanem yufala i stap krae mo yufala i stap mekem bigfala noes olsem? Pikinini ya i no ded, hem i stap slip nomo.” 40 Be olgeta oli laf long hem. Be hem i sanem olgeta oli go afsaed, nao hem i tekem papa mo mama blong pikinini ya, wetem olgeta ya we oli folem hem, oli go insaed long ples we pikinini ya i stap long hem. 41 Nao hem i holem han blong pikinini ya, mo i talem long hem se: “Talita kumi,” we i min se: “Smol gel, mi talem long yu, ‘!Yu stanap!’” 42 Wantaem nomo, gel ya i stanap mo i wokbaot. (Hem i gat twelef yia nomo.) Nao taem olgeta oli luk samting ya, oli glad we oli glad. 43 Be hem i talem long olgeta bakegen mo bakegen* se oli no mas talemaot samting ya long eni man, mo hem i talem se oli mas givim kakae long gel ya.\n^ NT: “beregraon blong ol man we God i tingbaot olgeta.”\n^ NT: “Ples We i Gat Ten Taon Long Hem.”\n^ NT: “hem i talem strong long olgeta.”


Ol Witnes Blong Jehova Oli Givhan Blong Klinim Wan Forest Klosap Long Lviv, Yukren\nLANWIS Afrikaans Albanian Amharic Arabic Armenian Azerbaijani Basque Batak (Toba) Bislama Catalan Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chol Croatian Czech Danish Dutch English Estonian Fijian Finnish Fon French Galician Georgian German Greek Haitian Creole Hebrew Hungarian Icelandic Indonesian Isoko Italian Japanese Javanese Kinyarwanda Kirghiz Kirundi Kongo Korean Lingala Lithuanian Malagasy Malay Malayalam Myanmar Nahuatl (Huasteca) Ndebele (Zimbabwe) Norwegian Persian Polish Portuguese Portuguese (Portugal) Romanian Russian Serbian Serbian (Roman) Shona Silozi Silozi Slovenian Spanish Swahili Swedish Tahitian Tarascan Telugu Thai Turkish Ukrainian Valencian Vietnamese Yoruba\nOl Witnes Blong Jehova Oli Givhan Blong Klinim Wan Forest Klosap Long Lviv\nLong 6 Mei 2017, samwe 130 Witnes blong Jehova oli givhan blong klinim Bryukhovychi Forest klosap long Lviv, Yukren. Yia blong ol volontia ya, i stat long 22 kasem 80 yia. Olgeta ya oli laef mo oli wok long branj ofis blong ol Witnes blong Jehova long Yukren, we i stap klosap long forest ya. Oli klinim wan eria blong 50-hekta mo long 3 aoa nomo, oli hivimap samwe 600 kilogram blong ol doti.\nMykhailo Splavinskyi, wan enjinia long Lviv Forest Breeding and Drilling Center, i talem se: “Ol Witnes blong Jehova oli faswan blong sapotem klinap ya we mifala i stap mekem evri yia. Mo oli stat long yia 2014 finis i kam.”\n?From Wanem Oli Klinim Forest Ya?\nMr. Splavinskyi i talem se: “Ol doti oli kam long ples ya long tu rod. Faswan, ol doti we ol man oli lego i stap. Namba tu, ol doti blong konstraksen mo ol narafala doti we ol man oli karem long trak i kam mo sakem long ples ya.”\nDoti i wan bigfala problem blong ol eria olsem. Mr. Splavinskyi i talem se: “Ol doti i tekem longtaem blong roten. Ale i posenem wota insaed long graon, mekem se i gat problem long envaeronmen.” Ol glas we i stap olbaot, san i save bonem olgeta nao oli save statem bus faea. Mo tu ol brokbrok glas mo ol nidel blong stik meresin, oli denja tumas, speseli long ol smol pikinini. Mr. Splavinskyi i gohed se: “Yumi save blokem ol problem ya taem yumi karemaot ol doti ya.”\nI no isi blong klinim 3,300-hekta blong wan forest. Hem i gohed se: “Mifala i gat faef gad nomo blong lukaot long ples ya. Taswe, mifala i no naf blong klinim bigfala eria ya. From samting ya, wan taem evri yia, mifala i askem long pablik blong oli save kam joen blong klinim.”\nHivimap, Seraotem, Mo Sakemaot\nOl Witnes ya oli reregud. Oli werem ol glaf, karem ol plastik doti mo ol rek, nao oli go pikimap ol botel, wil blong trak, glas, aean, pepa, plastik, mo ol stik meresin we man i yusum finis. From samting ya, Ihor Fedak we i man blong lukaot long ol tri, i talem se: “Eria we ol Witnes blong Jehova oli lukaot long hem, i klin we i klin.”\nOl volontia ya oli seraotem ol doti i go long ol defren grup—ol glas, pepa, mo plastik, nating se i no gat wan loa yet long saed ya. Long fasin ya, oli save mekem risaekol long ol samting ya. Biaen oli karem ol doti ya i go long wan kampani blong doti, blong i spolem. Stat long yia 2016 finis, ol Witnes oli glad nomo blong pem blong sakem ol doti blong olgeta we oli hivimap. Mr. Fedak i talem se: “Mi mi talem tangkiu long ol Witnes blong Jehova blong halpem mifala. Oli givhan long mifala bigwan.”\n“Fasin Ya Blong Klinap i Impoten Tumas”\nOl Witnes oli glad tumas blong joen long klinap ya evri yia. Oli wantem halpem ol man long komuniti blong gat wan gud laef mo blong givhan blong lukaot gud long forest ya. Volker i talem wan tingting we evriwan oli gat, i se: “Mi mi luk se fasin ya blong klinap i impoten tumas. I wan ona blong mekem wan samting blong ol narafala, mo i mekem mi mi glad.”\nWan woman, Anzhelika, i gohed i se: “Mi mi no stap tingbaot se hu i lego ol doti ya i stap, be impoten samting se, mi mi save mekem wanem blong karemaot ol doti ya.” Lois, wan woman we i gat 78 yia, hem tu i joen long klinap ya. Hem i talem se: “Taem yu go wokbaot, nao yu luk wan doti, i moa gud yu pikimap mo sakem long stret ples, i bitim we yu harem nogud from.”\nWan narafala man nem blong hem Wieslaw i se: “Plante taem ol man oli luk we mifala i dresap gud mo werem nektae mo rere blong tokbaot bilif blong mifala. Be mifala i rere tu blong wokhad, blong klinim wan forest, o mekem ol narafala wok blong givhan long ol man.”\n?Yu yu save sam Witnes blong Jehova? ?Wanem samting we yu yu rili save long saed blong mifala?


Bislama - Jos blong Kraes, i gat Rod blong Joenem Olgeta Kristin Man we oli Kam Wan -\nJos blong Kraes\n—?Hem i jes wan narafala grup?\nJos blong Kraes, i gat rod blong joenem olgeta Kristin man we oli kam wan. Jos blong Kraes, hem i no jes wan narafala grup, we i divaedem ol Kristin man moa, nogat.\nYufala evriwan i kam wan nomo, from yufala i joen long Kraes Jisas (Galaesia 3:26-28).\n1 Fasin blong divaedem jos i nogud\nJos blong Kraes, hem i traehad we i no mekem eni samting we i divaedem ol Kristin man. Sapos yumi seraot long narafala grup, yumi mekem sin from. Jos blong Kraes i mas kam wan bodi nomo, i no mas go wanwan. Ol jos blong Kraes oli mas kam sem mak blong mekem wan jos nomo. Nao mak ya, i mas olsem stamba we Jisas nomo i givem mo Jisas nomo i talem (1 Korin 1:10-13, Efesas 4:1-6, Jon 17:20-21).\n2 Jisas i Hed blong jos\nJisas i talem se, "Bambae mi mi bildim jos blong mi" (Matiu 16:18). Jos i blong Kraes, i no blong man. Wod blong God i agensem fasin we yumi folem tingting blong man nomo (Matiu 15:7-9, Kolosi 2:20-23). Jisas hem i ded finis, mo blad blong hem i ron, mo hem i laef bakegen. Nao hem i hed blong jos, mo tru jos ya, i no gat narafala hed blong hem nating (Kolosi 1:17-20).\n3 Baebol nomo i rul blong jos\nEvri samting we yumi tijim mo yumi mekem long jos ya, i mas kamaot long Baebol nomo (1Pita 4:11). Yumi mas rere oltaem blong jenisem eni samting we i no stret long Baebol. "Yufala i mas traem olgeta samting fastaem. Afta, yufala i mas holemtaet ol samting we oli gud, mo agensem ol samting we oli nogud" (1Tesalonaeka 5:21-22). Baebol hem i naf blong mekem ol Kristin man long jos we oli gud tumas, mo oli strong we i strong, mo oli rere blong wok (2Timoti 3:16-17)\n4 Wan jos nomo, i no narawan\nFrom samting ya, jos blong Kraes i traehad blong bambae i kam olsem jos we Jisas i mekem. Naoia, long taem blong Nuitestamen, evri jos we i stap long samples olsem Efesas o Korin o Filipae, i wan jos nomo from we hem i stap aninit long Jisas nomo, from we hem i hed blong jos ya. Nao evri jos i skul blong Kraes nomo, i no narawan.\n5 ?Hu ya i bos long Jos long wanples?\nEvri jos wanwan, we i stap long wan ples blong miting, hem i mas kam jos blong Kraes nomo. I no gud we jos ya i joenem sam grup we oli kam bos long hem. Mo jos we i stap long sam ples, ol elda no lida blong hem oli mas lidim jos long ples ya nomo (Ol Wok 14:23). Ol elda blong Efesas, oli mekem eksampol long samting ya. Oli lukaot long jos we i stap long Efesas nomo (Ol Wok 20:1,28). Oli no lidim jos long narafala ples mo lida blong narafala ples i no lidim jos ya. Jos long wan ples, i lukaot long bisnes blong hem nomo long kasem plan blong God.\n6 Kraes nomo, hem i givim paoa mo raet.\nSetan i save mekem olgeta we oli ting i gud we oli bilif eni samting we oli laekem. Be tingting ya i no stret. Yumi mas traehad long mekem evri samting olsem we Kraes i givim paoa long hem, mo Kraes i givim raet long hem. Paoa ya, i kamaot long Hae God nomo, i no kamaot long eni man. Paoa ya i kamaot long Papa God, mo Jisas pikinini blong hem, mo Tabu Spirit blong hem. Paoa we hem i no kamaot long tok blong trifala ya, hem i paoa nating nomo, from hem i blong man nomo.\n7 Joenem Kraes nomo\nI gat plante grup we oli gat defren nem, mo defren toktok, mo defren fasin blong wosip, mo defren rod blong oganaesem olgeta samting. Be i nogud blong joenem. I gud we yumi mekem jos blong Jisas Kraes nomo, we jos long wanples ya, i joen long Kraes nomo, i no joen long sam denomination. Hemia nao, jos ya i no divaedem ol Kristin man.